Rungtlang 266 SAC ralhrang nih Loklung pawng ah mortar bomb in an kah hna – Hakha Cherry\nRungtlang 266 SAC ralhrang nih Loklung pawng ah mortar bomb in an kah hna\nLoklung Ralzam 850 Hrawng an Um, Minung 2 Lawng Khua ah an Taang.May 18 zaanlei thawk in Rungtlang 266 SAC ralhrang nih Loklung pawng ah mortar bomb in an kah hna caah khuami 850 hrawng hi atu ah ralzaam dirhmun in khua chingchang ah an um hna, tiah thawng kan theih.\nA zaammi hna lak ah aa telmi pastor pakhat nih, “Kan khuapi ning in kan zaam. A zaam kho lomi thluaktlamtlinglo minung pahnih innchung ah kutka kan hrenhkenh hna i kan kaltak hna. Cun, meng 7 zawn ah a ummi chungkhar pakhat an zaam lo,” tiah The Chin Journal ah a chim.\nA zaammi hna lak ah micheukhat tirawl aa kenmi an um bang in tirawl zeihmanh aa ken lomi zong an um hna.\n“Ramtang ah a zaammi cu kan um lo. Pawngkam khua pawl ah kan zaam hna. Micheu tirawl aa kenmi nih anmah tirawl an ei i, aa ken lomi pawl cu khuami hna nih ttha tein a kan zohkhenh ko,” tiah a chim chap.\nLoklung khua ah SAC ralhrang nih inn an khanghmi a um lo, motorcycle an khanghmi pawl tu an um tiah a chim.\n“Inn an khanghmi cu a um lo. Motorcycle an khanghmi pawl tu an um. A lang in meikhu a hmumi hna nih inn an khanghmi ah an ruah caah a si,” tiah a cunglei pastor nih a chim.\nSAC ralhrang nih CDF-Hakha chungtel pawl i motorcycle 30 leng an khanghpiak dih hna.\nLoklung ralzaam hna lak ah hin kum 5 tang ngakchia tete 50 leng an i tel, tiah CDF chungtel pakhat nih Myanmar Now ah a chim.\nThe Chin Journal nih bia kan ruahmi pastor nih cun, “Ngakchia, tar le naupawi lio ralzaam cazin hi kan lak cuahmah lio a si i, fiang in kan thei kho rih lo,” tiah a chim.\nMay 18 zaanlei le May 19 zinglei ah SAC ralhrang nih mortar bomb in Loklung khua pawng ah CDF-Hakha an kah hna caah khuami pawl an zaam dih hi a si.\nMay 19 zinglei ah hin CDF-Hakha le SAC ralhrang 70 hrawng Loklung khua pawng ah an i kap i, SAC ralhrang lei in minung 3 an thi, tiah CDF nih thawng an rak thanh.\nA zaammi hna nih Loklung khua ah vung kal in thil sining an zoh ngam rih lo caah atulio Loklung khuachung thil sining fiang in theih a si lo. The Chin Journal May 21, Hakha\nPu No Than Kap nih CNLD in ka chuak cang, party min in UEC meeting ka kai lo, tiah fianter


Tuluk Ram I Hneksaknak An Tuah Mi Pakhat Nih Vawlei Pi A Lau Ter Dih Tthan - Mizo Journal\nTuluk Ram I Hneksaknak An Tuah Mi Pakhat Nih Vawlei Pi A Lau Ter Dih Tthan\nPosted By: Ma Remi February 15, 2020\nTuluk ram ah hneksaknak an tuahmi pakhat cu siibawi thiamsang tampi nih an soisel taktak. Spain sii lei thiamsang pawl nih minung takpum chungah a ummi Stem cell le zawng (chimpanzee) i a ci (bawhang) cawh in minung caah a herh mi taksa thlennak caah a herh mi zawng cikor tampi serkhawh nak cu Tuluk ram ah an hneksak an tuah khawh cang.\nHi ti hneksaknak an tauh mi hi a tlam a tling kho cang i zawng cikor zong an keuhter khawh cang lai tiah an ti. An rak hneksak dan cu minung ah a um mi stem cell kha zong i a cikor (hang) he an cawh i zawng a nu chung ah an rawn. Stem cell hi minung i kan ruh le tissue a karter tu asi. Zawng nu cung ah an rawn mi ruangah zawn nu cu nau a pawi i Zawng le Minung bantuk a cawh mi zawgfa ngeih ding asi.\nZawn nu nih a pawi lio mi nau cu ni 14 asi hnuah an tluak rawk ding in an tuah hna i tihmi ngeilo dingin an tuah piak hna. Spain i tiamsang pawl nih a zapi in cun chimphuan an duh lo i Spain ram ah tuah a ngah lo caah Tuluk ram ah an rak tuah hi asi. Hi hi zawtnak a ngeimi pawl takpum thlen i thlop a haumi caah ruah in tuah asi tiah Estrella nih a chim.\nCikor (gene) hi cotrol tuah kho loin saram thuak chungah minung thlauk hi va i rawng seh law zeidah a lawh hnga timi kong zong Dr. Angel nihcun a chim. A dang siilei thaimsang pawl nih fak piiin an rak soisel ko bu ah mah hneksak nak cu Tuluk ram ah an tuah khawh cang. Hi nih a chuah pi lai dingmi thatlonak vialte cu vawlei pi nih intuar asi te hoi lai. A tu ahcun result cu an chauh kho rih lo. Ref: Dr. Min Nwe Khant\nBe the first to comment on "Tuluk Ram I Hneksaknak An Tuah Mi Pakhat Nih Vawlei Pi A Lau Ter Dih Tthan"


Tang 10 Awngnak Sii Kan Pek Lai Tiah A Ti I A Rak Tleihhrem – Lungnem\nTang 10 Awngnak Sii Kan Pek Lai Tiah A Ti I A Rak Tleihhrem\nAugust 17, 2019 admin HOME 0\nHi pa nih hin an innpa hna fanu a simi tang 10 exam a tuah liomi nungak kum 17 cu tang 10 awngnak sii ka ngei mah hi sii a ding ruangah tang 10 a awngmi minung 4 an si cang na duh ve a si ahcun nai manh tikah ka sin ah rak i lak te tiah a ti.\nCu caah hi ngaknu nih hin a nu le a pa chim ta loin a thli tein hi pa bia cu ai zumh i a kal. Tang 10 awng hi zei tlukin a har timi cu theih cio a si i sii ding ruangah tang 10 awng ding cu tiah ai nuam tuk.\nSinain a mah hi pa a inn ah a va kal tikah cun sii si loin maliknak chiti bantuk a rak si. Zeitin dah a hman dan a si lai tiah a hal i na chiattha ah nai thuh lai tiah a rak leh.\nUm tthan ko seh mah bantuk cu ka duh tthan loh tiah a ti i lawi ai timh ah hi pa nih a ban in a tleih. Ningzak ding a si loh ra keimah nih kan thuh piak lai mi dang zong hi ti hin pei ka thuh piak hna i tang 10 an awng cu tiah a ti.\nCun ihkhun ah a ihter i mah cu maliknak chiti bantuk in a chiattha ah a thuh piak. A chungpi tiang te hna a purh piak i a lung tho dingin a dehdai piak.\nThisen a tthawng liomi nungak kan ti cu a feeling a kai i a nuam a ti tuk. Cu lioah hi pa nih bawh hnawh a van timh bakah hi nu cu a lau tuk tthan i a rannak in a tho i an inn ah a tli. Cu caah hi pa cu tleihhrem case in an tleih cang.\nVirgin Hnuk Le Virgin A Si Ti Lomi Hnuk Hi Zei Dah An I Dannak A Si?\nUS Air Force Nih F-35 Pilot Caah A Voi Khatnak Cem Bantuk In An Thimmi Nu


***Vakok.Lian***: Pathian He I Hoi Hom (Kal ŢI)\nGen. 5:21-22 “Cu hnu ah Enok cu Pathian he (kal ţi) i hoi kom in…..”\nPhilippines, Manila ah Christ’s Commission Fellowship (member 25000 hrawng an si) timi khrihfabu i an pastor pa Peter Tan Chi cu a rian ţuan hoi pastor te, deacon te, hruaitu upa te pawl an nuncan ziaza a check ton tikah an inn ah ruah lo piin (an um lo chungte a si zong ah) a va kal i an sinum pawl kha bia a ruah hna: nan boss hi zeitindah nan hmuh, a ţha maw, an dawt hna maw, movie/TV te pawl a zoh tuk maw, thlacamnak teh an tuah ton maw, tbtk…in a hal ton hna. Kan nih lai lei siseh law kan innpa chakthlang pawl khi hal an si hnga (sinum kan ngei lo caah). Kan ngamh lai maw? Kan innpa te nih zeitin dah an kan hmuh cio hnga, zeitin dah an kan ti cio lai dah?\nThlarau lei kan i tah nak hi thlacamnak tlang i rawl kan ulh lio, khuaruahhar thil hna kan tuah khawh lio, biakinn chung kan um lio i Pathian kan thangţhat dan tbtk… hna long in kan tah awk a si lo. Nifatin kan nunnak ah zeihmanh special in tuah awk a um lo lio caan i kan tuah mi, punghman ten kan um lio i kan tuahmi, kan ţuanmi, kan ruatmi, kan nuncan ziaza tu in kan i tah deuh awk a si. Cuticun, Pathian he kal ţi ti mi le Pathian he i hoikomhnak ti mi kha kan nun ah a um maw um lo ti kha kan i fiang lai.\nEnok cu fa (Methuselah) a ngeih hnu ah a nun chung vial te Pathian he an kal ţi, hoi komh nak a ngei ti kan hmuh. Kan nunnak ah Thiangthlarau fa kan ngeih hnu ah cun nifatin kan nunnak hi amah he kal ţi peng ding kan si ve cang. Nifatin kan hnu, kan hmai, kan keh, kan vorh lei zoh in i ralring peng kan hau, zeicahtiah, sual nak aa pom chih mi vawlei pi chung ah kan um. (2 Tim. 3:13-14) Pathian he na kal ţi deuhdeuh, hoi kom hna na ngei lo deuhdeuh kho men, zeicahtiah cun, na duh mi le an duh mi kha aa lo ti lai lo, na kal duh nak le an kal duh nak kha aa lo ti men lai lo. Pathian na bochan ning le an bochan ning zong kha aa lo ti men lai lo. Na nunnak ah Pathian nih khuaruahhar a tuah mi pawl na ton cuahmah lio ah Pathian naa bochan ngam ning kha, a nunnak i a tong ve lo mi na hoi nih cun Pathian naa bochan dan kha an zoh lai i a lung fiang ti lo kho men. Enok nun nih a kan cawn piak mi cu fapa a ngeih hnu ah a nunchung vialte Pathian he i hoikomhnak in caan a hman ban tuk in, kan nih hna zong khrihfa kan si i, kan i hrinthan hnu Thlarau thianghlim kan chung ah kan ngeih hnu ah cun kan nunchung dih lak hi amah Pathian he kal ţi ding le i hoikomh peng ding kan si cang. Nifatin na nunnak ah Pathian he kal ţi, hoikomhnak na ngei maw????


Hlasakthiam Vanlalsailova Nih Coronavirus Kongah A Chimmi Cu Ahmaan Kho Taktak – Chin World News Evening\nMarch 11, 2020 March 11, 2020 Salai Van Hmuhning\nAtulio zawtnak ṭihnung Coronavirus hi ṭih a rak nung hringhran ko. Ramthumnak hna ah cun ei ding ti le rawl tibantuk a dih i cawk cia in an um i toilet paper tiang an i cuh ti a si. Kawlram belte ah cun zeihmanh a um lo, chiti a dih, facang an dih, an khawn cia tibantuk zeihmanh a um lo nain, Mirozam ah cun cubantuk cu a dih ve ti a si.\nGospel singer Valalsailova nih a facebook cahmaiah a tarmi cu “Covid-19 le Monu thuam/angki. Ramdang ah cun Covid-19 (Coronavirus) zawtnak hrik hi ṭhaṭhi thawchuah khawh lo, khuh, khuasik hibantuki a thawk. Asinain kan ram ah cun, Facang, chiti, chini, chite, dal, alu hibantuk a phunphun i cawk cia i khawncia in alang tiah an ti.\n“Tuzing ah ka u nih piak le chiti cawk dingin a kal i cawk ding a hmu ti lo. Facang cawk dingin a va zoh ṭhan i dawr an chiahmi zong a dih cang. Mordekai nih Esther sinah “Siangpahrang na sinak a ruang cu hibantuk caan ah hin a si awk a si lo maw? a ti bantuk khan, “Bawi, Pathian nung zumtu le Khrihfa hrinṭhanmi kan sinak hi hibantuk caan ah hin kan langhter awk a si lo maw? ti hna khuaza za ka ruat. Hlaphuahtu nih cun “ka cawk cia thawngin ka him lai lo, a tibantuk khan, “Jesuh Khrih sinah ka himnak cu a um” tiah a timi kha a rak si hrimhrim ko.\n“Covid-19 kan ṭih bantukin Pathian ṭih hna usihlaw kan ram hi zeitluk in dah a dam hnga mu, asiloah a va dawh hnga mu, mifak zong cawisan an hlawh ve hnga mu ti tiang khuaruahnak ka ngei phah. Ka phone in ka ṭial chawmmi asi caah ka rel a har deuh kho men i a rel ning rak ka thiampiak hram uh,” tiah Valalsailova nih a chim.\n||Note: Hihi Hlasakthiam Vanlalsailova nih Mizo ca in aṭialmi kan leh chawmmi a si tikah, Laiholh in a relremning in le a tawi fiannak in kan rak lehchinmi a si.||


Rian Tuanhi Rumnak Taktak A Si Maw? – Chin World News\nRian Tuanhi Rumnak Taktak A Si Maw?\nPosted By: thawng December 15, 2018\nChungkhar ah tlawmpal phaisa kan vun ngaih deuh kan ti lioah saunguh loin kan ngaihmi phaisa hna cu mitthep karah an lo dih lengmang tawn. Rianfak deuh kan ttuan kan ti ko.Asinain midang bantukin kan rum kho hlei lo zeiruangah dah kan rum khawh lo? Aruang hna cu a tanglei ruangah hin an si.\nPakhatnak ah hawidang bantukin kan rum khawh lonak a ruang cu kan ttuanmi kan hmuhmi nak in kan hmanmi a tam deuh ruangah a si.Tangka hmuhnak na thiamtuk mi kha i phorhlaw loin na phaisa hmanmi tu kha semrel tein hmanglaw cucu i phorhlawtpi deuh a si.Zeicaah tiah phaisa hman na thiam lo ahcun midang na tluk kho bal hna lai lo.\nPahnih nakah a harh lomi thil tamtuk na cawk ruangah hawi na tluk khawh lonak a si.Na phaisa hmuhmi na hmannak thil na cawk mi hna kha chungkhar caah a harhlomi lawngte an si.Chungkhar caah a harhmi lawng cawk ding a si.Cuti na tuah lo ahcun hawi na tluk kho bal hna lai lo.\nPathumnak ah miharsa bawmhchanhnak ah na mit a cawt tuk ruangah a si.Miharsa bawmhchanhnak pek hi sunghzatlaknak siloin ngaihmi thil chawva a karhtertu lehlam a si.Miharsa cungah na mit a cawt peng ko ahcun midang na tluk bal hna lai lo.\nPalinak ah na rumkhawh lo i, hawi na tluk khawh lonak a ruang cu a karh in phaisa na hmanter hna ruangah a si.Akarh in phaisa hmanter hi thiltha nak thiltha lo a chuahpi deuh.Cun phaisa thaap lawngkasa na hman tuk ruangah hawi na tluk khawh lonak hi a si.Lawngkasa a tuahmi paoh an rum ballo.


Breaking News: Chuncung khua ah ralhraang motor pasarih he an taang rih – The Cherry Par\nBreaking News: Chuncung khua ah ralhraang motor pasarih he an taang rih\nChuncung khua ah ralhraang motor pasarih he an taang rih\nFalam lei in a ra i zahan zaan Ramthlo ah a riak mi Ralhraang chung in cheukhat cu Chuncung khua ah an taang rih tiah kan theih. Baptist Biakinn le RC Biakinn ah umhmun an khuar i meithal zong an puah tiah khuami sin in kan theih.\n“Motor pasarih an riak. Meithal zong an puah len. Ralkap tih ah a tli mi zg rak ra ko uh, zei hmanh kan in ti hna lai lo an ti” tiah Chuncung khuami pakhat nih The Hakha Post ah a chim.\nChinram tuk awk ah Kalaymyo lei in a rak kai mi ralhraang pawl nih an rak kai pah in lam cung ah a um mi khuate pawl ah inn tampi an duah, inn a bauh, thil an fir, inn zuat satil tampi an thah hna leng ah sualnak ngeilo minung pahnih zong an thah hna. Atu Chuncung khua ah a taang mi ralhraang pawl hi raal hnu kham ah a taang mi si dawh in an chim.\nFalam – Hakha kar ah aa tap mi ralkap Hakha khuachung an lut. Falam le Hakha karlak ah zarhkhat tluk aa tap mi ralkap motor 40 fai, tank pahnih le JCB pakhat cu nihin zanlei sml 3: 15 tluk ah Hakha khua an lut kho cang tiah thawng kan theih. Falam in October 13 ah Hakha lei aa thawh mi ralkap cu CNA, CNDF le CDF nih lam an kham hna i an kah hna caah zarhkhat fai lampi ah an i tap.\nSAC ralkap pawl Falam in Hakha khuachung ah motor 50 hrawng, raltuknak motor 2 le Pazero motor he nihin October 20, 3:20 PM hrawng ah an lut. Hi hna pawl hi zahan October 19, Ramthlo khua Biakinn ah a riak mi an si i atu thawng kan tial lio (3:20 hrawng) hi Hakhathar 6-Lamtonnak hrawng an phan, tiah kan theih. Nihin October 20 hi Hakha khuachung le kiangkap ah bomb puah thawng pehtlai in a thang.\nHakha lei panh in an rat lio ah Min Aung Hlaing ralkap hna cu Hakha le Falam kar ah CNA, CDF le CNDF hna i fonh in an doh hna i an motor 16 an khanghpiak hna. A thimi zong an tam tiah kan theih. Nihin October 20 zaanlei sang in Hakha khua ah an rak lut cang i hmun cheukhat ah bomb thawng zong theih a si. Credit: The Hakha Post, The Chinland Post\n← Zualko; CNA in Corporal Aung Lin Tin nih Ram le Miphun ca ah a Nunnak a Pek!\nUN pi zong nih atu lio kan si ning an kan cuanh ko! →


Joe Biden hi USA kan president a si kho lailo. Aruang pakhat cu – Chintanbo\nMi tampi nih an ruahnak an chimmi cu Joe Biden hi USA kan president a si kho lailo. Aruang pakhat cu hmailei USA ithimnak hi hi bantuk in midang covo fiarpiak, mah duh in midang vote lak riangamg in president tlinternak nih hmailei kan fa le chan in a kalte laimi kong hrimhrim ah a duh zong duhlo zongah President cu a si kho lo hrimhrim am ti cang. Republican party cu chim lo. Democratic party hrimhrim nih an duh tilo. Trump hi kan president a si ko lai.\nCucu thildik phunghrampi ningte a si awk cu a si. Trump hi thildik le USA phunghrampi ai tleih ko nain a thawnglo ah an coter rih. Media lih pawl nih kanram hrawhdih an timh cang caah, media dik lo zonghi zohti ding hrimhrim a si Lo an ti cang. Khrihfa tak a simi nih Trump an dirkamh. Khrihfa a phungmen pawl nih Joe Biden an dirkamh ve. Cucu lam tampi lakah tlawmpal.Na fapa kha pa he I um hna sehlaw na duh, cohlan kho lai maw?. Na fanu kha nu he I um hnasehlaw na duh ve lai maw?. Nangmah teh na pa hawi, na nu hawi he I um na duh ve maw.\nAn covo cungah upat ding a si an ti a dik. Thitumhnak certification pek an hau maw?. Nauhrawh bawmhnak le dirkamh a hau maw hau hlah. Nu le siduh ah cun fimthiam tu a biapi deuh. Chimh le cawkpiak tiangtiang cu a hau lailo. Kan covo cungah upat sisehlaw kan ni chuahpimi sualnak tuahnak cungah upatawk kan si ve ko lo maw. Ziah Jesuh cu zumh a hau I sualnak cu doh a herh kun. Misual cia in a chuakmi pek kan si fawn tung. Kan duhmi kan I chuahpimi hi , ai lolo na ti rih lai, nain Biatak cungah nai biatak lo caah a si. An I chuahpi cu an I chuahpimi a va si ko nain a hleiluat tuah a herh lo.\nCu bantuk President cu a tanh zong tanhding a si lo I, dirpi zong a tlak lo. Dirpi duhah cun kan Bible tu chiah ding a si ko lo maw, Cun nau pawchung thah hi, na nu le napa nih kan si a fak. Pakhat khat ruangah chuak lo dingin an timhtuah ve hna sehlaw, nihin muidawh cathiam le bochanmi na si kho lai maw?. Ruatve tuah hnik. Na cohlanmi na dirpimi hi a khuakhannak hi fakpi na ruat bal ve maw. A tu bantuk hi kan nu kanpa nih dirpi lomi Pathian nih a tinhpiakmi cungah AMEN an ti ruangah nihin minung nung kan si hi. Sersual kan si lo dakaw. Georgia, Pennsylvania, Wisconsin, Michigan cu Trump caah ruahchannak ngan taktak a um cang. January 6 khi cu an ni ruahchan taktak ko cang. Teinak cu caan nih a vun ratpi lio , Jan cohnga cu cotlak kan si caah a si ko. Joseph Thawng Z Ting\nSalai Lairamthang Nih Trump Le Biden Karlak Thil Sining A Chim Mi Cu A Tiru Ko


Holh, Pengtlang Le Khua Ruangah Khrihfabu Dirh Cu Babel Chiatserhnak Sawmtu Kan Si- Rev. Hoi Cung Tum – Chin World News Evening\nHolh, Pengtlang Le Khua Ruangah Khrihfabu Dirh Cu Babel Chiatserhnak Sawmtu Kan Si- Rev. Hoi Cung Tum\nHolh, Pengtlang Le Khua Ruang In Khrihfabu Dirh Cu Babel Chiatserhnak Sawmtu Kan Si- Rev. Hoi Cung Tum\nHolh, peng, tlang le khua in Khrihfa bu dirh cu Babel chiatserhnak a sawmmi kan si. Upa ttuan duh ah Khrihfa bu chuah cu Politician he kan i khat ko. Pathian kan cungah aa lawm lai lo. Khrihfa bu cu zumhnak (Doctrine) ruang lawnglawng ah a dangdang in kan um awk a si. Kan zumhnak aa dan ahcun a dangdang in kan um hi a si awk hrimhrim a si. Cu ti lo cu, kan holh aa theih ko ahcun Khrihfa bu cu a Bia le Thlarau in kan um hna awk a si. Tling tein ngaih duhmi caah a tangah video kan rak thilchih.\nKum 1000 Pennak Zohnak Pali Kong Hi Rel Ve Hrim\nMillennium’ timi cu Kum Thongkhat Pennak ‘ti a si i, Biathlam 20: 2-7 ah hmuh khawh a si.\nKum sarih harnak ngan pi a dih tikah Antichrist, a zultu prophet deu, le Satan cu tlaih an si lai i, a hmasa pahnih cu Hell ah zungzal in thlak colh an si lai (19: 20), asinain Satan cu Millenniam chung hren a si lai. Cuticun Jerusalem in Jesuh Khrih nih vawlei cu a pen lai. Satan riantuannak a um ti lo caah, sermi thilnung vialte lakah a tlingmi nun duhdimnak a um lai. Millenniam a dih in Satan cu luatter a si than lai i, miphun hna cu a hlen than hna lai caah Gog and Magog (20: 8) raldohnak ngan pi a chuak lai. Satan cu Antichrist le prophet deu umnak Hell ah zungzal in thlak a si ve lai. Cuticun zumtu vialte hna cu van le vawlei thar, zungzal Pathian pennak chungah kan lut lai.\nMillenniam kongah hin hmuhning pali an um. A ruang cu Bible biaphuan an hmuhning le hrilhfiahning aa dan cio hna caah a si. Bible biaphuan ah hin literal in zoh a haumi a um; symbolic in zoh a haumi an um etc. Atu kan chimmi Millenniam hna hi cheukhat nih cun non-literal in an hmuh lioah literal le Symbolic in an hmumi zong an rak um hna. Cu ruangah hmuhning aa dan cionak a si. A tanglei bantukin langhter an si lai i, cuticun aho hmuhning dah Bible he aa neih bik timi in donghter a si lai.\nA. Amillennialism-1. A Tawinak in An Zumhnak\nHi bu nih cun millenniam (kum 1000) Pennak an zum lo. Khrihfabu chan hi Millenniam pennak a si cang tiah an ruah. An zumh lo caah ‘milenniliziam cafang hmai ah ‘a’ an chap i, Amilenniliziam’ tiah auh an si. Mirang in cun ‘no/not millennialism’ ti naak a si, a sullam cu kum thongkhat pennak a um lo ti kha a si. An zumhmi cu, atu hi Jesuh Khrih cu Pentecost Ni khan siangpahrang David thutden cungah a thu cang i, a Khrihfabu in a kan pen cang tiah an zumh. Biathlam 20: 1-7 chung i, Millenniam Pennak hi cu hmailei a ra lai dingmi Millenniam Pennak si loin, atu Khrihfabu chan ah a tling cuahmahmi tu hi a si, asinain Khrihfabu chan hi zei tiang dah a rauh lai timi kan thei lo an ti.\nKum sarih harnak nganpi le Millenniam pennak tbk hna kha Amilenniliziam caah cun an um ti lo. Jesuh Khrih a rat tikah khuadawm cung tiang a thi he a nung he zumtu paoh nih kan ton lai (1 Thesa 4: 16); cuticun vawlei biaceihnak a um colh lai i, zumlotu cu Hell thlak an si lai; asinain zumtu hna cu zungzal van le vawlei thar chungah luh a si cang lai ti kha an zumhmi le an au pimi Thawng Tha cu a si. Sihmanhsehlaw Jesuh Khrih hi zeitik caan poah ah a ra kho an ti lioah anmah lak i cheukhat nih cun Jesuh Khrih rat lai ah cun hmelchunhnak zeimaw tal cu a lang te ko lai an ti ve.\n2. A Tawinak in an Arkioment\nKhrihfabu chan hi Millenniam chan a si cang an ti i, a ra laimi Millenniam chan an zumh lonak ruang hna: a) Mi Thawng Pa Temnak Le Satan Temnak: Jesuh Khrih nih, ‘Pathian thlarau in khuachia ka thawl hna ahcun, Pathian pennak nan cungah a tlung taktak cang tinak a si, a si loah mi thawng pa kha an tem hmasa lo cun zeitin dah mi thawng pa inn ah cun an luh khawh lai i, a thil ri cu an lak khawh lai” a ti hna (Matt 12: 28-29). Jesuh Khrih nih mi thawng pa temnak kong a chimmi bia le Biathlam 20: 2 chung i, Satan temnak kha aa khat in an ruah caah atu Khrihfabu chan ah hin Satan cu tem a si cang, cucaah atu hi Millenniam pennak chan cu a si ko cang an tinak kha a si.\nb) Thawhthannak Voikhat Maw Voihnih Dah?: Theologian cheukhat nih cun Biathlam 20: 4-14 charhchan in kum thongkhat pennak aa thok tikah thawhthannak voikhat a um lai i, kum thongkhat pennak a dih in voikhat a um than rih lai – voihnih a um an ti. Asinain Amillennilist cu Khrihfabu chan hi Millenniam chan ah an ruah cang caah thawhthannak voihnih a um ti lai lo, voikhat lawng a um cang lai an ti; Jesuh Khrih a rat in cun zumtu he zumlotu he hmun khat ah thawhthannak voikhat lawng a um cang lai i, cheukhat cu zungzal Hell caah an tho lai i, cheukhat cu zungzal Pathian pennak co awk ah an tho lai an ti (Johan 5: 28-29; Lam. 24: 15; Daniel 12: 2). Hi thawhthannak kong hi vawlei ser thok kaa in Jesuh Khrih rat lai tiang ah a thimi hna thawhthannak a si lai. Zumtu hlornak he cawh sual lo ding a si lai.\nc) Thlarau Le Taksa Minung Um Ti Ding Cu Ruahnak Nih A Phan Lo: Theologian cheukhat nih cun Millenniam ah hin sunparnak pum in thuamh cangmi zong an um lai i, hrinthannak a co rih lomi taksa minung zong an um lai ti kha an zumh. Asinain Amillennialist nih cun sunparnak pum in thuamh cangmi le hrinthannak a co rih lomi um ti ding cu a si kho lomi a si. Jesuh Khrih ratnak nih direct in zungzal nunnak le Hell ah a kan then cang colh lai an tinak kha a si.\nd) Jesuh Khrih Pennak A Tep Cangmi Nih Satan Zulh Than Ding Cu A Si Kho Lo. Kum thongkhat pennak ah sunparnak in thuamh cangmi an siah hrinthannak a co rih lomi an siah an hei um ko hnga i, Jesuh Khrih thatnak le khuaruahhar pennak an hmuh hnuah Satan an zulh than lai i, Gog and Magog (20:8) dohnak a chuak than lai ti cu ruah khawh a si lomi thil a si an ti.\nCucaah a tawinak in cun Amillennilist nih kum sarih harnak nganpi le literal Millenniam pennak an zum lo. Khrihfabu chan hi kum thongkhat Jesuh Khrih pennak a si cang tiah an zumh. An Bible charhchan lakmi cu a hmaan ko rua tiah ruah sual a fawi ngai nain kau deuh in Bible zoh tikah an zumhnak system nih Bible biaphuan a huap thlu lomi an um len hna. Pathian nih Abraham/Israel sinah hrawh awk tha loin biakamnak a ser pimi vailte hna cu Khrihfabu in an thlenpiak dih hna. Israel caah Millenniam Pennak sullam a ngeih ning te hna kau deuh an ruat ti lo. Amillennilist theologian minthang hna cu: Meredith Kline, Richard Gaffin, Robert B. Strimple, Gregory K. Beale, le John Murray etc an si hna.\nB. Postmillennialism- 1. A Tawinak in An Zumhnak\n‘Post’ timi cu ‘a hnuah’ ti a si. Millenniam chan a dih ‘hnuah’ Jesuh Khrih a ra lai. Zumtu hlornak le kum sarih harnak nganpi a um ti lai lo; Israel chan cu a dih cang i, Khrihfa nih a thlen cang. Bible biaphuan cu A.D 70 ah an tling dih cang ti a zummi an si. Millenniam Pennak an hmuhning hi phundang te a si. Kum thongkhat theng kha si loin ‘chan’ tu kha a si in an hmuh. ‘Chan’ an timi cu kum thongkhat zong a si kho i, a sau deuh khomi zong a si i, a tawi deuh khomi zong a si. Cuticun hi ‘chan’ chungah hin Jesuh Khrih vawlei pennak in uk loin Thawng Tha bia hmang in a kan uk i, vawlei pi hi Khrihfa an si dih tiang Thawng Tha bia hi phuan a si lai; miphun vialte Khrihfa an si dih in Jesuh Khrih a ra lai i, zumlotu bia a ceih hna lai, cuticun zumtu cu zungzal Pathian pennak chungah kan lut lai ti a zummi an si.\nAmilleniliziam bantukin, kum thongkhat pennak taktak hi a um lai timi an zum ve lo. Thawng Tha bia le a thawnnak hmual in vawlei pi hi Khrihfa ram ah kan ser lai tiah aa seh chihmi an si. Jesuh Khrih nih ‘The Great Commission’ ah ‘miphun vialte kha a ka zultu ah va ser hna u’ a timi hna kha a taktak in an zumh caah ruahchannak (optimistic) nganpi he vawlei pi cu a khupthal leh aa timmi an si. Asinain vawlei pi cu Khrihfa ram ah kan thlen lai tiah ruahchannak nganpi an ngeihmi cu thatlonak le sualnak in a khah chin lengmang tikah an lar lo chin lengmang leiah an panh cang.\nThatnak le thlennak an duh tuknak ah ‘Social Gospel’ aupitu tiah a mingthangmi zong an si i, chunglei naak in lenglei thlennak biapi deuh ah a chiami zong an si. Ecumenism, Liberalism, ecology le pluralism tbk zong a aupi ngaimi an si.\n2.A Tawinak In An Arkioment\nKum thongkhat pennak an zumh lonak le Khrihfabu chan ah vawlei khupthal leh ding in ruahchannak an ngeihmi hna cu a tanglei bantukin an si:\na) Israel le Khrihfabu: Postmillennilist nih cun Israel le Khrihfabu hi a dangdang in an then hna lo. Israel cu Khrihfabu nih a thlen cang; Israel miphun caah Pathian nih a dang tein program a ngei ti lo. Pathian nih Abraham sinah, ‘ram lianngan ah kan ser lai i, nangmah thawngin miphun vialte cu thluachuahnak ka pek hna lai’ tiah bia a rak kamhmi (Gen 12: 2-3) cu Khrihfabu ah a tling cang an ti.\nb) Biakam Hlun Biaphuan Khrihfabu Chan Ah A Tling: Miphun vialte hna nih Pathian khamhnak an hmuh lai i, Pathian cu an tih lai i, an upat lai timi hi Sam nih tampi a rak chim chung (Sam 2:1-12; 22:27; 67:2, 67:7; 102:15; 110:1). Miphun vialte nih Pathian dinnak cu an kawl lai timi prophet Isaiah nih a rak chim rih (Isa. 2: 2-3). Khrihfabu chan ah Sam catialtu le Isaiah biaphuan an tling cuahmah cang an ti.\nc) ‘The Great Commission’ A Tling Chin Lengmang: Jesuh nih a Lamkaltu hna kha ‘The Great Commission’ a pek hna i, ‘van le vawlei nawlngeihnak pek ka si cang. Khuaza kip ah kal u law miphun vialte hna kha a ka zultu ah va ser hna u… caan dongh tiang kan um pi hna lai’ a timi hna kha charchannak ah hmangin, kum thongkhat pennak theng kha si loin, atu hi khuaza kip a bia phuannak in a pennak a dirh cang. Cucaah Jesuh Khrih voihnihnak rat thannak lawng a tang cang an ti.\nd) Antam Ci Le Khrihfabu: Jesuh Khrih nih ‘vancung pennak cu antam ci le thilnu bantuk a si’ (Matt 13: 31-33) tiah tahchunnak a hmanmi kha an lak than i, vancung pennak cu fa tein i thok ko hmanh seh law a donghnak cun antam ci bantukin a lian chin lengmang lai i, vawlei thlengtu le dornak petu a si lai ti an zumh.\nCucaah Amillenilist nih cun Satan cu tem a si cang i, Pa Pathian orhlei kam in Jesuh Khrih nih a pennak a dirh cang. Khrihfabu chan a dih cun a ra lai i, zungzal peknnak a dirh cang lai an ti lioah Postmillennilis nih cun minung lungthin ah Jesuh Khrih nih a Thawng Tha bia hmang in a pennak a dirh cuahmah lio a si. Atu hi kum thongkhat pennak si loin Khrihfabu Golden Age a si. Khua zakip ah Pathian bia a kark chin lengmang lai i, Khrihfa ah vawleicung pumpi an si dih in Jesuh Khrih cu a ra lai, cuticun zungzal in a pennak chungah kan lut lai an ti. Millenniam ah ton te dingmi biaphuan tiah ruahmi vialte hna kha Khrihfabu chan ah a tling cuahmah cang an ti.\nPostmillennilist theologian minthang hna cu: Rousas J. Rushdoony, Greg L. Bahnsen, Kenneth L. Gentry Jr., David Chilton, le Gary North an si.\nPremillenniliziam ah hin bu hnih an um i, a bu khatnak cu Classic or Historic Premillennilism ti an si; a pahnihnak cu Pretribulational/Dispensational Premillennilism ti an si.\n1. Classic or Historic Premillenniliziam\n‘Pre’ timi cu ‘a hlanah’ ti a si. Kum thongkhat pennak a dirh hlanah Jesuh Khrih a ra lai ti a zummi an si. A tangah kan chim dingmi he aa khat pahmi an si, asinain kum sarih harnak nganpi chungah Khrihfabu a lut ve lai ti a zum i, hi harnak nganpi dih hnu lawngah zumtu hlornak a um lai. Khrihfabi nih Israel a thleng cang ti a zummi an si. Amillenniliziam le Postmillenniliziam naak in Bible an neih deuh, asinain kum sarih harnak nganpi chungah Khrihfabu an luhtermi le Khrihfabu nih Israel a thlen cang an timi nih a palhter ngai hna. Cu lo cu a tangah kan chimmi hna he an i khat pah dih cang.\nC/HP theologian minthang hna cu: George Eldon Ladd, Walter Martin, John Warwick Montgomery, le Theodore Zahn an si.\n2. Pretribulational/Dispensational Premillennialism\nP/DP zumhnak hi nihin ah cun a lar cem a si. An zumhmi cu, kum sarih harnak nganpi hlanah zumtu hlornak a um lai i, zumtu a thi he a nung he a kan hlor lai (1 Thesa 4:16). Vancung ah a kir pi hna lai i, kum sarih harnak nganpi nih a zulh colh lai (Daniel 9:24-27). Kum sarih harnak nganpi chungah hin thil tampi a cang lai: Biathlam 6-18 karlak ah Pathian thinhunnak le dantatnak tam pi hmuh khawh a si i, hi chungah Israel miphun hleihnih chungah minung 12000 cio nih khamhnak an co lai. An dawng tein 144000 an si lai (7). Biathlam 11 i minung pahnih kan hmuhmi hna zong hi hi chungah biatak tein Pathian rian an yuan lai. Zumtu tampi nih Pathian bia an phuan lai. Cuticun hremnak le harnak lakah minung tam pi nih hrinthannak an co lai.\nHarsatnak nganpi a dongh leiah Jesuh Khrih le zumtu hna cu an rak tum lai i, Antichrist le a zultu hna cu a tei hna lai. Hell ah zungzal in Antichrist le prophet deu cu thlak an si lai (Biathlam 19: 20) i, Satan cu donglo khor ah thlak a si lai. Cuticun kum thongkhat pennak cu a dirh lai. Kum thongkhat pennak ah hin sunparnak pum in a thuamh cangmi zong an um lai i, taksa minung zong an um lai. Satan cu hren a si cang caah sualnak a um ti lai lo. Dai le rem in kum thongkhat pennnak cu uk le hruai a si lai.\nKum thongkhat pennak a dongh tikah Satan cu thlah than a si lai i, hrinthannak a co lomi paoh kha Satan nih a hlen than hna lai i, zultu tampi he Gog and Magog raldohnak an chuah pi. Satan cu zungzal in Antichrist le prophet deu umnak ah thlak a si ve cang lai. Vawlei tuanbia hramthok kaa in a rak thimi zumlotu vialte thawhthannak a um lai i, ‘The Great White Throne’ biaceih hnuah Hell ah zungzal in thlak an si lai, cuticun Millenniam Pennak cu a dong i, zungzal Pathian pennak chungah luh a si lai.\n(a) Church and Israel\nP/DP hi a cunglei ah kan zohmi hna bantuk si loin phundang tein iang a ngeihnak a um. A cunglei ah kan chimmi hna nih cun Pathian nih Israel sinah a kamhmi cu Khrihfabu ah a tling dih cang an ti. Sihmanhsehlaw P/DP nih cun Israel le Khrihfabu an i dannak le Pathian nih a dang tein program a ngeihpiakmi hna an hmuh khawh. Pathian nih Abraham (Israel) he biakamnak a tuah i, cucu ‘unconditional covenant’ ti a si, a sullam cu Israel/Abraham nih Pathian he biakamnak a tuahmi kha a tlinh pak tlinh lo pak ah a rawk khomi biakamnak a si lo. Israel zumh awktlak an si le si lo cung zongah aa hngatmi biakamnak a si lo. Millenniam ah a tling lai.\nPathian nih a dang tein Israel caah program a ngeihnak cu Lam. 3: 12; 4: 8, 10; 5: 21, 31, 35; 21: 28 hna ah hin hmuh khawh an si. Paul nih Rom 10: 1 ah Israel caah thla a campiak hna. ‘Jentail caan a tlin tikah cun Pathian nih pennak cu Israel a pek than te ko hna lai. Pathian nih a miphun cu a philh hna lai lo, Khrihfabu he zong in a thleng hna lai lo.’ tiah Gaebelein cu a ti. Jentail chungin khamhnak co ding nih an co dih in cun Israel leiah Pathian aa mer than lai (Rom 11: 28-31). ‘Israel ka hlawt hna tikah vawlei thluachuah hmuhnak a si ahcun ka cohlan than tik hna ahcun zei ko dah a hei lawh chinchin te hnga?’ (Rom 11: 15) a timi cu Millenniam Pennak ah an ton dingmi thluachuah hmuhnak kha a si.\n(b) Millenniam Hmuitinh\nP/DP nih cun kum thongkhat pennak hi Khirhfabu chan he zong in a ningcang loin an cawhpolh lo. Pathian nih a miphun Israel caah sullam ngei tein program pakhat ah a sermi a si ti hi an hmuh. Biakam Hlun i zeimawzat biaphuan thluachuah hna kha Millenniam pennak an tling lai. Pathian nih a miphun ah a thimnak hna cu kum thongkhat pennak ah hin tling tein an theih lai. Millenniam hi Pathian nih a miphun Israel cu a mit hmaika ah a chiah than hna lai. Cucaah Millenniam cu biakam Hlun biaphuan zeimawzat an tlinnak zong a si lai i, Pathiam mit hmaika ah Israel nih thluachuah an hmuhnak chan zong a si lai.\n(c) Kan Hngahhlaang Millenniam\nBiakam Hlun nih a phuan i, Millenniam ah a tling te lai tiah ruahchannak kan ngeihmi hna hmuh lai hi hngahhlang a um tuk hringhran. Millenniam ah cun Israel zong dai tein Pathian nih a kamhmi ram Palestine ah dai le rem tein khua an sa cang lai. Jerusalem khuapi in Jesuh Khrih nih a pennak a dirh lai i, siangpahrang David thutden in vawleicung a uk lai. Paul biacang miphun vialte cu Jesuh hmaiah an kun lai i, ‘Bawi a si’ an ti lai (Fil 2: 11).\nTlangcung cawnpiaknak nun nih a kan hmuhsakmi cu khi tikah a tling lai i, a hman taktakmi dinnak le remnak chan a si lai. Jesuh cu Daihnak Bawi a si lai; vawleicung tuanbia ah a um bal lomi lunglawmhnak, daihnak le thanchonak le hnangamnak in miphun vialte cu a kan uk lai. Chiatserhnak a um ti lai lo; tihnak a um ti lai lo; nganfahnak a um ti lai lo. Sermi thil vialte hna karlak ah remnak a um lai. Hngakchia le chandeuh zong an tlong ti cang lai (Isai. 11: 8-0; 65: 25). Ram khat le ram khat dohnak a um ti lai lo; natural disaster a um ti lai lo. Sermi thil vialte ah rualremnak le dawtnak a um cang lai (Isa 2: 4; Mic 4: 3).\nBiakam Hlun biaknak le raithawinak vialte hna cu a thar in thok than an si lai (Jer. 33: 15-18; Ezek 40; 43: 18-27). Raithawinak a herh caah a si maw ti ahcun a herh caah a si lo. Bawipa Zanriah kan hmanmi cu Jesuh Khrih kan caah a thihnak le a rat thannak philh lonak caah tuah a si bantukin Millenniam Pennak ah raithawinak tuahmi hna cu Biakam Hlun chan philh lonak caah a si ve lai. ‘Sual thiannak caah cun tuah a si ti lai lo; sual thiannak a kan tuahpiakmi philh lonak caah a si lai’ tiah Grant nih cun a ti. Cucaah kum thongkhat pennak hi Pathian nih Israel sinah an Pathian sinak tling aa langhnak chan zong a si i, Pathian cu kan Pathian tling a si ti an theihnak chan zong a si ve lai.\n(d) Millenniam Ah Zumtu Hna Dirhmun\nMillenniam cu Israel caah Golden Age a si lai. Kan Bawi Jesuh Khrih cu, ‘A kan uktu bawi, khuaruahhar fim chimtu, a thawngmi Pathian, zungzal a hmunmi pa, daihnak Bawi, a si lai’ (Isa. 9:6). Lamkaltu hleihnih hna kha Israel miphun phun hleihnih uktu an si lai i, zumtu hna cu Jesuh Khrih pennak tangah bawmtu le uktu kan si lai (Biathlam 20:4; Dan. 7:22, 27; 1 Korin 6: 2, 3).\nP/DP theologian minthang hna cu: John Walvoord, Charles Ryrie, Louis Sperry Chafer, J. Dwight Pentecost, Norman Geisler, Charles Stanley, Chuck Smith, le Chuck Missler an si.\nBiaphuan an hrilhfiahning aa dan cio hna tikah an zumhnak zong aa dang cio than hna. An zumhnak aa dan cio tikah cun ruahchannak an ngeihning zong aa dang cio than hna. Cheukhat nih zumtu hlornak kan hngah lioah cheukhat nih Jesuh Khrih a rat i, direct in zungzal Pathian pennak a dirh dingmi an hngak. Zumhnak hi a rak biapi tuk hringhran. Kan zumhnak hi kan identity zong a si i, kan school uniform bantuk zong a rak si.\nP/DP hi nihin ah cun a lar cem an si. Anmah hi biaphuan an zoh tikah Literal hrilhfiahnak hi biapi ngai ah a ruatmi an si. A thazaang cu Israel le Khrihfabu fiang tein an thleidannak ah hin a si. Zumtu hlornak te hna, kum sarih harnak nganpi te hna le Millenniam te hna hi sullam ngei tein Pathian nih program dang tein a sermi hna an si. Millenniam hi a um ti lai lo kan ti si ahcun Biakam Hlun, a hleiin prophet hna nih a rak chim chung i, an rak hngahhlaang tukmi vialte hna kha a pakpalawng an si tinak a si hnga. Prophet biaphuan khi zoh hna tikah Pathian nih Israel hnemhnak ah a hman bikmi cu Millenniam Pennak hi a si. Cucu P/DP nih nihin ah a kan champion piakmi cu a si.\nRef: Luther Tin Hre\nZeidah Kan Zumh?\nMalaysia Laipa Hri A Awhnak A Ruang Bik Tiah Zumhmi


Khah Hakha Mipi Rak i Ralring Cang Ulaw Ralhrang Nih An Hriamnam Tha Taktak An Thlah Cang – Chin World News Evening\nKhah Hakha Mipi Rak i Ralring Cang Ulaw Ralhrang Nih An Hriamnam Tha Taktak An Thlah Cang. Nizaan September 3, 2021 zaan ah ralkap nih Drone tam ngai cu Hakha khuapi le a pawngkam ah an thlah, mipi ngiat nak drone in an tuah cuahmah tiah theih asi. Hi thawng pang hi Hakha khuachung ah a um mi pakhat nih a luancia suimilam pakhat ah khan a langhter mi asi. Zaan suimilam 10:00PM hnu tiang ah ralkap nih Drone tam ngai in Hakha an ngiat, an zoh cuahmah ti nak a si.\nSeptember 3, 2021 zaan, Hakha cu drone tam ngai te an htlah. Zan nazi 9:00 in an thlah an vak len rih ko hna. Ralring tein um cio ko uh. Atu an thlah mi Drone hi Zaan zong ah minung a hmu kho mi an si men lai. tiah a langhter hi asi. Nihin ah Hakha ah ralkap Helicopter voi 2 tiang arak tum. Cun Kalay peng kulh hrawng zong ah raldohnak a um.\nCu lawng si loin nizaan le tihni hrawng zong ah Chin ram hmun tampi ah ralkap Helicopter an tum len hna. Tuzaan lila ah Hakha khuapi chung ah Drone tam ngai an thlah ti a si caah ralrin zia thiam ko hna usih. Thinpang tuk ding cu asi lo, ralkap cu a sung cia mi an si cang Pathian nih him tein kan um pi hram seh.\nChin ramkulh ah cozah riantu tu dihlak 20000 leng chung ah 14000 leng nih CDM cawlcanghnak ah an i tel caah zatuak in 72% leng asi. Chin ramkulh ah CDM lutmi hna chung in ngandamnak lei cozah riantuan tu an tam. Mindat ah cun atu tiang ah sizung zong thaten hon khawh a si rih lo. Thazaang a tling tuk, a ruang cu Chin chung ah hin sibawi tampi an i tel, cheukhat cu Director reng zong an i tel. Cun zaanglek nak lei zong ah rampi min thatter tu hna zong an i tel.\nAn umnak department cio in reng sang zong nih CDM cawlcanghnak ah an i tel hna.Cucu Chin ramkulh CDM cawlcangh nak ah teinak pakhat a si ” tiah CDM cawlcangh nak ah a tel mi cozah riantuan pakhat nih a chim. Ramkulh chungah Chin ramkulh in CDM cawlcanghnak tambik a tel kho mi a si, ralhrang phu hna nih rian sok ding in auhmi cozah cazin ning ah hmundang ramkulh le ramthen 14 chung ah rian sok tu dihlak hi minung thong leng an si nain , Chin ramkulh chung ahcun riansok tu minung pakhat hmanh an um lo tiah theih a si.


CNA CAAH US UM VANZANG KHUAMI BAWMHNAK UPDATE – The Chinlung Post\nUpdate: CNF/A caah Vanzang khuami US ah a ummi hna nih an thawhmi cu a tu tiangah tingkhat le thongsawm sarih le thong nga ($ 175,000) a chuak cang tiah thanhnak an tuah. USA ah a ummi Vanzong khuami lawng nih Emergency National Emergency Fund caah US Dollar $175,000 bak an chuahpi cang. Ting hnih an tlinh te khawh men.Vanzang khuami thiltuah hi khuakip cio zong nih an nun i cawnphu taktak mi asi.\nRelchih:US Ram State 50 ai awh tu hna House of Representatives hna nih Kawlram buaibai nak kong cu Cozah inn chungah ceih cum nak an ngei i adongh nak ah hma kan la lai maw tiah Vote an thlak tik ah Republican Party (GOP) Minung pa 14 nih NO -zeihmanh kan ceih piak hna lai lo tiah Vote an thlak. Mah hna kong hi thuk deuh in zoh tik hna ah U.S 45 President hlun Donald Trump thi dengin a ttanh mi le a dirpi mi hna kha an rak si diam.\nA si nain atangmi 421 hna nih cun an konglam hi kan zoh piak hna ding le biatak tein a herh ningin kan cawlcangh awk asi tiah YES tiin Vote an thlak. U.S State 50 ai awh tu House Representatives hna hi an dihlak in 435 an si. Kawlram thil cang kong ah kan i ceih lai lo atimi hna minung pa 14 hna cu an min le an umnak State hna cu U.S House Republican Representative who’s said NO this is not Military Coup or Condemn are, 1. Lauren Opal Boebert- Colorado Rep, 2. Andy Biggs -Arizona Rep, 3. Matthew Louis Gaetz II – Florida Rep.\nPalinak. Thomas Harold Massie – Kentucky Rep, 5. Ken Buck – Colorado Rep, 6. Mary Miller – Illinois Rep, 7. Chip Roy – Texas Rep, 8. Jody Brownlow Hice – Georgia Rep, 9. lexander Xavier Mooney – West Virginia Rep. Pahranak. Scott Perry – Pennsylvania Rep , 11. Andrew Peter Harris – Maryland Rep, 12. Theodore Paul Budd – North Carolina Rep, 13. Felix Barry Moore – Alabama Rep,14. Marjorie Taylor Greene – Georgia Rep. Cu caah thil sining ahman ningin kan ttial tik ah hin kan UAR mi hna an i tel tik ah kan rak celh tawn lo asi nain midang MINUNG cungah zei bantuk ruahnak le lungput dah an ngeih timi hi abiapi tuk hringhren. Ramdang kongah (KAWLRAM MI THA LO RALKAP) ah ai ceih cum duh bak lomi hi Republican acheu an si timi cu el awk atha lo. Democratic upa pakhat zongnih Kawlram (MITHA LO RALKAP) thazaang an pe hna lo.


Hakha Facility Quarantine Chiahmi Hna Dirhmun Biaruahnak – THE CHINLAND POST\nHakha Facility Quarantine Chiahmi Hna Dirhmun Biaruahnak\nSalai Ngun San Aung| April 25, 2020| Tulio vawlei pi nih buai pimi Covid-19 zawtnak ruangah Hakha zongah khual in a tlungmi pawl cu facility quarantine timi ah minung 60 reng lo an chiah hna I cu chung cun (Nah-tah-lah sianginn) ah chiahmi lakah Paling (Australia Kirmi) le Mai Bawi Dawt Sung(Tuluk Kirmi) cu The Chinland Post nih April 25, 2020 zingah ZOOM in biaruahnak kan ngeih. Cu biaruahnak chungin a chuakmi lakah biaai deuh tete tiah ruahmi a tawifiannak in hika ah kan rak tial than.\nHakha ah Facility Quarantine in an chiah hna nak hi zarhhnih khan a si cang. Nah-tah-lah sianginn ahhin nu (10) le pa (23) an um. Cu chungah biaruahnak kan ngeihmi hna nih an dhimmi cu “zunput le takkholhnak hi an kan hrawmter, nu le pa bel cu a dang tein an kan then. Cun Zunput ah ti a rat lo caah kan dihlak nih tipung pakhat ihrawm in ti than I hman cio a si. Cun Mask hi a thawk ah voikhat an kan pek i cu hnu cu pek a um ti lo. Nizan ah khan kan hal hna tikah cunglei nih mask an in damh piakmi hna a um lo nan duh ahcun nanmah tein a lengah icah uh an kan ti. Cun a kan lengmi le rawl a kan chanmi kan chungkhat ca ah siseh kanmah hman awk zongah kuttawlnak (Handgel) hmanh an kan chiah piak lo” tiah an chim.\nCun cunlei cozah upa zongah an um ka ah voikhat an len hna i mah hnu cu nizan (April 24) ah voikhat an len hna, cu lawng cu a si tiah kan theih. Zatlang bu cawlcanghnak lei a siah biaknak phu lei zongin cakuat, phone ti bantuk zongin thazaang peknak a um lo I mipum in lenkai le chawnhbiak zong a um lo tiah theih a si. Cun April 24 ah State Counsellor Daw Aung San Suu Kyi le ramkulh in riantuantu upa cheukhat he biaruahnak Hakha Sipin Executive Officer U Tam Aung Shing nih a chimmi cu, a dangdang cu an tlam a tling ko, Facility Quarantine kan chiahmi hna minung 60 leng chungah hin 48 hi eidin a harsa deuhmi an si i cu hna cu cozah nih nikhat ah an eidin awk ca 3000 MMK kan pek hna tiah a chim. Cu kong he pehtlai in bia kan ruahmi hna an pahnih te in “tangka hi an kan pe lo. Cun a harsami 48 an timi hi nan harsa maw tiah hal zong kan tong bal lo I zeitindah cazin an lakning a si hnga ti zong kan khuaruah a har ngai tiah an chim. Cun hi Sipin EO pa zong hi voikhat hmanh a mui kan hmu bal lo. Kan chambaumi cu a ho nih an hal hna tik zongah kan sining tein kan chim piak ko hna sehlaw kan duh. Cozah lei upa an rat tik zongah inn chungah lut in kan khuasakning hohmanh nih an kan zoh bal lo. Cu buin zeitnah an tlamtling ko an kan ti khawhning a si hnga, an ti. NIhin zing tiangah khan cun rawl eiman tangka bawmhmi hohmanh an um lo nain nihin zing (April 25) ah nikhat 3000 MMK cio in ni 17 ca bawmhnak an pek hna tiah kan theih. Quarantine ahhin ni 21 um ding a sinain ni 17 ca lawng an pek hna nak a ruang bel cu theih a si rih lo.\nTaklinh le linh lo tu cu nifatin te zingzan in hneksaknak an tuah hna i zeidang cumpi tlangrai sual a dam lomi caah pehtlaih ding sii lei riantuantu pahnih phone number zong an pek hna. Eidin kong he pehtlai in cheukhat cu chungkhar zong a tlamtling lo le damlomi zong an um pah len cu bantuk caah zingzan rawlchanh hi a fawi lo ngai. Cucaah minung 100 hmanh a tlinglomi pawl hi cu ramkulh cozah pi caah a hartuk ko hnga maw? Rawlchangh hau lo tein kan zohkhenh kho hna sehlaw kan ilawm tuk ko hnga tiah an chim. Cun an siarem lomi lakah biapi ngai in an chimmi pakhat cu, mithar an chiahmi hna zong kanmah a um ciami he zeipaoh te an hrawm ter hna. Cutikah kan lak ahhin pakhatkhat zawtnak ngei sual usilaw kan dihlak in ichawnh dih a si ko hnga an ti.\nPrevious Leitak-Hmawngtlang Hmunhma Buainak Arannak in Tawlrelpiak An Duh; Inn Sakremh Kong ah Hmawngtlang nih Report An Tuah\nNext Chin State Chief Minister Nawlpeknak In Kalay In Arak Tlungmi Khual, Quarantine Chiah Loin An Thlah


White House Doctor Hna Lungtlin Nak In Pu Trump Cu Raifanh Sii Saungai A Ding Cang – Chin 11 News\nWhite House Doctor Hna Lungtlin Nak In Pu Trump Cu Raifanh Sii Saungai A Ding Cang\nPresident Trump nih coronavirus I khamnak caah raifanhsi tlang, hydroxychloroquine zarh khat le a cheu ka dinnak a si cang tiah tuchun i press conference ah a chim. President nih mah sii a din hlan ah White house doctor hna lungtlinnak in a dinmi a si.\nHydorxychoroqune hi doctor tampi le coronavirus a thoptu hna nih ikhamhnak caah an din i a tha tiah an chim lengmangmi a si. Asinain lungzawtnak a ngeimi hna le kal zawtnak a ngeimi hna caah cun tihnung ngaingai mi a si an ti.\nUS sibawi bu, The Association of American Physicians and Surgeons (AAPS) zong nih a tha tiah statement an chuah balmi a si. Asinain FDA nih cun zawtnak dang a ngei chihmi caah iralrin ding a si tiah statement an chuahmi si a si ve.


William HC Nih Fake Account A Tuahmi Nih Online An Nawih, Timi Ah Siang Bawi Nih Comment A Lehnak – THLIZIL THAWNGPANG\nWilliam HC Nih Fake Account A Tuahmi Nih Online An Nawih, Timi Ah Siang Bawi Nih Comment A Lehnak\nMarch 13, 2019 Zohnuam Chin\nAustralia um William HC nih tu lio fake account hmang mi kong amah timeline ah a tial i Siang Bawi he comment an i lehnak rel khawh a si.\nWilliam HC: Tulio cu fake account hmang in Chinram sersiam aa timtu le Laica kan kilveng titu fake( a deu thumkomh) nih online a nawih. Anmah le mah kha heh tiah an i comment len.\nSiang Bawi: Upapi nih nih chuak na si ve ko. Nai tan zong ah na post cg. Ti duh hnawh chan ka ngei ti na si lai. Nain mah le mah comment ding taitai in a ho hmanh an zuam lo. Kal phung aa khat mi cio kan si ko.In nih piak ning. Hahaha.\nWilliam HC: Ngakငhia nihcun an chim lai lo cuta☺Upapi nih ka hei chim ko.Ti duh hnawhchan cu fake in online nawih atimtu kha an si ko.A ho an deu min ka tar ri lo☺\nSiang Bawi: ka dua na chim duhnak hngal lo cu ka si ve lo cu. Minung hi midang i i rel cu kan duh cio lo cu. Thomas Lian a ka relmi an um ruang ah ka thin a khenh tuk bal. Peter Lian zong kei mah a si men lai tiah News ah an ka post bal cang. Kan i dang tuk hna. Messenger hmanh in thah kan i tim bal hna. Kei mah zumhnak ah cun mah le mah aa comment ding taitai in a ho hmanh an um ka zum lo. Cu cu ka van in langhter ve bia. Kan hnu lei an ka phomh lio hrawng zong ah na rak post cg som i. Fake le Fake lo kha cu mah le tah ning aa dang cio. Mah hmanthlak aa tar lo paoh fake na ti zong le nang mah nawl a si ko. Nain Lai ca ka kilveng aa timi nih FB an noih na ti mi khi ka rem lo i a si. Lai ca kilvengmi nih FB an noih bal lo…\nPrevious Post:Lai Paih Pathawng Rung Lian Ceu Le Hawi Cu An Umnak USA Ramah New Delhi In An I Thawh Cang.\nNext Post:Kan Miphun Caah Thawngpang Tha Asi! UNHCR Nih A Bia A Let


Primary Sianginn Ah Hngakchia 100 Leng Nih An Ei Mi Rawl Ah Sii-Vai An Peh Piak Hna – Chin 11 News\nPrimary Sianginn Ah Hngakchia 100 Leng Nih An Ei Mi Rawl Ah Sii-Vai An Peh Piak Hna\nTuluk ram Beijing khuapi chung ah a um mi Henan Parimary Sianginn pakhat ah hngakchia 100 nak tam sianginn a kai mi an um hna i cu an sianginn ah rawl an pek mi cu sii-vai an rak telh piak hna tiah theih a si.\nHi kong he pehtlai in Tuluk acozah lei zong nih hlathlai nak an tuah cuahmah lio a si. Taang-4 riin a tanglei pawl ca an chimh hna nak hmun a si i rawl an pek dih hna bakin hngakchia 100 leng cu luak chuah, lungmih, pawfah le lufah in an um hna.\nCu ruang ah cu sianginn ah a um mi rawlchumh nak khaan le an rawl chumh mi pawl zong felfai tein an chek cuahmah lio a si. Hi sianghngakchia nih an ei mi ti-rawl hi company pali nih an rak bawmh mi hna zong a si i cu company bawmhnak zong cu felfai tein kan chek rih lai tiah an chim.\nCu ruang ah sii-vai a ei sual mi hngakchia 100 lengkhai cu Yucheng Bureau of Education tuanvo ngeitu nih siizung an an chiah dih hna lio a si a thi mi tucu an um hraw lo tiah an chim. Hnakchia 100 lengkai nih sii-vai telh mi rawl an ei mi ruang ah an nu le pa pawl zong faktuk in an thinhang hna caah cozah tuanvo ngeitu nih felfai tein nan kan tawlrel piak nak lai kan in nawl ko hna, cun siizung ah kan dih mi vialte zong an kan liamh dih lai tiah an chim.\nSource: D Nae Khit Media


Malaysia in Myanmar tlun a duhmi Kawlrammi tampi cu lahwahkah sin liam awk tangka an harsa | THE CHIN EXPRESS\nMalaysia in Myanmar tlun a duhmi Kawlrammi tampi cu lahwahkah sin liam awk tangka an harsa\nMalaysia ram ah phungninglo in a ummi siseh, visit in a ra i Covid-19 ruangah aa tapmi le passport/work permit a thih hnu pi tiang a ummi (overstay) Kawlrammi tampi cu Myanmar ram tlun an duh ko nain Malaysia lahwahkah sin liam awk tangka an harsa tiah VOA Burmese nih a ttial.\nMalaysia lahwahkah thonginn ah thongthlakmi pawl telhin Myanmar ram tlun a duhmi Kawlrammi pawl cu Myanmar cozah nih vanlawng in lak a timh ko hna nain atu tiang hlawh a tling rih lo.\nNaite ah Malaysia lahwahkah nih phungninglo in siseh, visa, passport/work permit thih hnu tiang a um i mah ram ah tlun a duhmi pawl hna caah tangka dantat zat a thanh.\n“Lahwahkah bawizik nih thawngthanhnak a tuah lio ah a tambik tangka RM3,100 liam hrimhrim ding tiin a chim.\n“A dang cu Upadi ningin nikhat ah RM30 in ni 30 ca ah RM900 liam ding a si. Special Pass ca ah RM100 liam chih si lai. Cun, thla 1 in thla 6 kar si ahcun RM1,000 liam ding a si. Special Pass ca ah RM100 liam chih ding.\n“Thla 6 in kum 3 kar si ahcun RM2,000 si lai i Special Pass ca ah RM100 liam chih ding. Kum 3 in a cung lei si ahcun RM3,000 liam ding a si. Cun, Special Pass ca ah RM100 liam chih ding a si,” tiah Myanmar Tanzung ah thongtla lei ttuanvo latu U Thi Hah Maung nih a chim.\nMalaysia ram ahhin phungning he phungninglo he a ummi Kawlrammi ting 5 le cheu hrawng an um lai tiah zumh a si.\nCovid-19 zawtnak ruangah rian ngeihlo ruangah harsatnak tongmi Kawlrammi tampi an um.\nLungretheih harsat pinah Myanmar ram tlun a duh tuk kon nain tlun khawhlo ruangah lungdongh in amah le mah nunnak aa lami Kawlrammi 14 hrawng an si.\nCheukhat cu Myanmar cozah lak ding an hngah khawh ti lo caah tanglam in Myanmar a tlung i lampi ah tlai tongmi zong an um len. – VOA Burmese


US ummi Biden tanhtu pawl, hi zat remruam tangka hi nan pe kho taktak lai maw? – The Cherry Par\nUS ummi Biden tanhtu pawl, hi zat remruam tangka hi nan pe kho taktak lai maw?\nBiden tanhtu pawl cu “ngakchia nih naamte kha lentecelhnak ah a hal bantuk khi nan si. Nanmah le nanmah naan in an i chun te lai. Biden nih pakhaknak ah Green New Deal ka tuah lai tiah a timi hi zei thei loin na tanh ve sual maw? Thil tha cu a si ko nain hihi tuah taktak sehlaw, nan chungkhar nih zeidah nan tuar ve lai ti na hngal taktak maw?\nHi ruang ah hin pei Biden nih mee tampi a sungh phah nak a si cu. Kha Biden hi president hun si taktak seh law, a chim ning in a tuah taktak ahcun, kha zatzat tangka kha na tho kho taktak lai maw? Na zumh lo cun a tanglei video kha ra zoh. Rev. Biak Lian Vel\n← US thimnak hitihin a buai peng rih ah cun president hi zeitindah thim a si lai? Zei can dah a rauh rih lai?\nKan Chin Nu Hna Thazang Peknak →


PASAL HIHI MAW NLD BAK AH NAN TI KO RIH LAI FAKTUK AA KAN HLEN HIH – The Chinlung Post\nPASAL HIHI MAW NLD BAK AH NAN TI KO RIH LAI FAKTUK AA KAN HLEN HIH\nJuly 6, 2020 admin Chin 0\nNLD party nih fak tuk in kawlram mipi a kan hlen ruangah kawl politician tampi nih NLD party an chuah tak cang.Tlangcung Miphun vialte nih Mee pek cu chimlo NLD party a kong hrim an chim ti lo lioah Laimi cheukhat thutnak duh ruangah le mah pumpak miaknak long a ruat mi,Milar minthang duh ruangah Langak si ko nain Awtaw si a duh mi hna le NLD sin in bomhnak pakhat khat hmuh duh ruangah a fimthiamnak hmanzia thiam loin Miphun hnu chit in NLD a ṭanhtu hi Laimi long kan si cang.\nPasal NLD party long bak tiah Mah tluk in NLD dirpi le Sukyi mee pek a herh ko nan ti rih ahcun Miphun dang Rakhine le Kachin,Wah te pawl minung tampi an umnak ah khin teh MPs nan vai icuh ve,Minung tampi an Mee NLD nih an sungh lai cu nan ruat kho maw?NLD lo cun si kho bak loh tiah va au hngat uh ca.\nZeitluk in dah Kawlram politics sining nan theih i NLD party nih Miphun ai a kan awh,Laitlang i nan aukhuan bantuk hin Miphun dang sinah nan va au ngam lai maw?Kanmah duhmi nak in Miphun le Ram nih a herh mi kha biapi ah kan chiah a hau. Kanmah nuam tein um duh ruangah kan Miphun le Ram mi kuttangah um ter peng le loh tlau lai kha kan duh ding a si hrim lo. Bawipa mithmai zoh bu te le mipi zei theilo zawnruahnak he Miphun le Ram caah hmunkhat te ah ṭangrual in kan vote hi kan voice a si caah CNLD aw thanter in dirh kamh hna usih.\nRelchih:Salai Dokhar hi Thantlang Amyotha hlutdaw in i cuh sehlaw ka thangthat tuk hnga.Adang party le party ah lut loin Independent in cuh aa timhmi hna nih Henry Van Thio hi Kan pa pakhat asi tiah nan kianh lalaw ahcun atha tuk i cu siloin a ttih in nan ttih ahcun Chinmi caah nan sia herh tuk lem loin thutden hmuh duh ah aa cuhmi nan lo lai. Vice president asi cang i a hmu thiam ko lai nan ti ahcun nan palh hnga.\nAruang cu khuate tampi nih Vice president nih Laitlang caah zeidah atuah ti aruatmi nakin an khua ca long atuah i me Kan pe ti lai lo tiah ruahnak angeimi zong an tampi ve ko caah president asi cang ruangah teinak a hmu ko lai ti chimh khawh asi lo.Zuam cawhtu um hna sehlaw asung kho ding asi ve ko. Cun salai Dokhar he salai Van Bawi Lian he Pyituh hlawtdaw ah an i cuh veve tikah Khua lam naite le an si fawn i an me aa tthen lai i adang party nih tei an fawi te.Tuan deuh ahcun salai Van Bawi Lian ka zumh bak. Tu belte cu salai Dokhar he an me aa cheu sual abcun sunghnak afawi te ve cang. James Lian\nMITTHLI HE TTAH BU IN BIA A CHIM KO CANG HIH I CEI SEH


Breaking News: Chin Ram Meikangh Nakin Nu Pakhat A Khangh Chih I A Nunnak A Liam – Chin 11 News\nBreaking News: Chin Ram Meikangh Nakin Nu Pakhat A Khangh Chih I A Nunnak A Liam\nPosted By: Chin News April 9, 2020\nApoi tuk hringhran ko e. Tidim myoh chung ah nizan April 8 ah khan Tidim myoh chung i 19 Road sang/veng ah a um mi nu cu rawlchumh nak ah thing ka phur lai tiah thingchung a kal nak ah thingram meikang nih a rak kangh chih caah a nunnak a liam tiah theih a si.\nHi kong he pehtlai in Tidim myoh chung ah a um mi pakhat nih a chim ning ah cun “Tidim myoh chung, 19 Road sang/veng ah a um mi Nu Da Cing cu zanriah chumh nak ding ah innpawng thingchung ah thing phurh ding in a kal i inn ah a rak tlung than ti lo. Cu ruang ah chungkhar pawl hna cu thinphang le khuaruah har in an um cang hna caah an va kawl tikah cun meikangh nakin a rak thih ko kha an hmuh hi a si” tiah a chim.\nTidim myoh hi electric le gas in rawl chumh nak an ngeih ve rih lo caah thing in rawl a chum mi an si ve hna i rawl chumh nak ah hin ramlak chung ah thing a phur lengmang mi an si hna. Hi meikangh nak ruang ah hin Tidim tupi hnawmg pawl a hrawh dih lawng hmanh si loin ramsa pawl hna zong a thah ngai cang hna caah Tidim ramkulh chung ah meikhang nak le duh poah in am duah/kangh hmang ti lo ding in thawngthanh nak zong an tuah cang hi a si.


Hakha, Cawbuk sang ah a ummi Chin Christian University (CCU) ah ralzaam i dornak camp – Onlinenungak\nHakha, Cawbuk sang ah a ummi Chin Christian University (CCU) ah ralzaam i dornak camp\nHakha CCU ah Ralzaam Camp an On Cang\nHakha, Cawbuk sang ah a ummi Chin Christian University (CCU) ah ralzaam i dornak camp (1) on a si cang i September 27 thawk in camp ah i dor khawh a si cang lai, tiah thawng an thanh. Atu zong ah CCU ralzaam camp ah minung 3 aa dormi an um cang, tiah ttuanvo ngeitu sin in thawng kan theih. #Theiherh\n(1) September 27 (Nikhat ni), zing sml 10:00 in i dor khawh a si cang. (2) CCU ralzaam camp ah tlunkalnak le fuhpanhnak cu mah he naihniammi Khrihfabu le sang upa sin ah bawmh hal in tawlrel a si lai. (3) Ngandamnak le himnak lei zohkhenhnak herhmi ruang ah innchungkhar in hmunhma pek a si lai.\n(4) Covid-19 zawtnak test ta a duhmi nih Community Care Center & Test Center (No. 3 BEHS) ah i test ta khawh a si. (5) Covid-19 Positive a simi ralzaam hna cu IDPs Committee nih ttha tein zohkhenh le tirawl lei ttuanvo lakpiak an si lai.Contact Persons: 1. Rev. Dr Thawng Hlei Thang – 09740813098 2. Pastor Sui Mang – 09423661278. Credit : The Chin Journal


UN nih 'Myanmar rammi acheu cu sifahnak chungah an tla kho' ati - THE CHIN EXPRESS\nUN nih ‘Myanmar rammi acheu cu sifahnak chungah an tla kho’ ati\nRamkhel buainak le COVID-19 pulrai ruangah Myannmar rammi acheu dengmang cu sifahnak chungah an tla kho, tiah United Nations Development Programme (UNDP) nih ralrin peknak bia a chim.\nHmai kum thok ka ahcun Myanmar rammi 25 million hrawng cu sifahnak chungah an tla kho, tiah UNDP nih April 30 ah cathanh a chuah.\n“COVID-19 pulrai le atu lio ramkhel buainak nih kap hnih in an den hna caah sifak santlai lo pawl cu an sifak chinchin lai,” tiah UN Assistant Secretary-General le UNDP Regional Director for Asia and Pacific, Kanni Wignaraja nih Reuters media ah a chim.\n“Liamcia kum 10 democracy chungah an ṭhanchomi hnih khat vialte cu thla tlawmpal chungah a tlau dih cang. Ralkap nih ram an uk i rammi acheu sifak dirhmun ah an um lio kum 2005 bantuk ah an kir kho,” ati.\nNi kum dongh ahkhan, Myanmar rammi 83% cu pulrai ruangah an tangka hmuhmi acheu a pit cang.\nMah lio cun, Myanmar rammi 11% hi sifak dirhmun ah an rak um.\nAtu ramkhel buainak ruang ahhin, hmasa ah sifak tuk asi lomi 12% hrawng cu hmai kum thok ahcun sifak dirhmun ah an tla lai, ati.\n“Kum 1 chungah Myanmar rammi acheu (25 million) dengmang cu sifak dirhmun ah an i chuah kho.\n“Khuapi lebang cu an him lo chin lengmang i ralkap nih chawhvah le rian tlunkal a rengh caah sifak let 3 in an karh lai.\n“Myanmar tangka kyat zong a man tla thluahmah cang i ramdang thil vialte an man tamtuk a kai lai. Bank zong ṭhaṭhi in rian an ṭuan khawh ti lo caah ramchung chuak thil man zong tamtuk a kai lai.\n“Sifak dirhmun ah a tla ding minung an tamtuk hringhran caah ramdang vialte nih a rannak in zuanhnawh le bawmh an hau,” ati.\nFalam in Hakha lei ah Kawl Ralkap motor 6 le tank 2 in tu zingka ah an kal\nLian - October 13, 2021


Thil kal ning a fiang cang. US mipi hna cu lungdai hnangam tein an um kho ti lo\nTu lio vawlei cung thawngpang lar bik a si ve mi pakhat cu Trump impeachment kong hi a si. Mi tampi nih heh tiah an zoh peng mi a si. Trump impeachment voihhnihnak cu thawk a si cang lai\nTu zan (India) Tu chun (US) ah Ex President Trump second impeachment senate floor ah thawk a si cang lai. Trump defence Attorney and House Impeachment managers nih suimilam 16, an mah nih duh ning bantuk in caan pek an si ve ve lai\nTrump impeachment an kal pi ning- Nihnih Ni (Tuesday) suimilam 1-4 tiang, democrats lei nih Trump second impeachment tuah an nih tim mi kongah Constitution/Phunlam ningtein a si maw si lo ti an zoh hmasa lai.\nTuesday 5 PM Senate ah Constitutional fehternak ding caah vote thlak a si lai, a tlawm bik ah 51 Senator nih vote an pek a hau lai\nWednesday Motion deadlines Trump Attorney le Democrats impeachment managers caah Wednesday noon ah motion a um a cun, vote thlak a si than lai, a um lo a cun, Trail hun a si lai\nDemocrats impeachment manager nih suimilam 16 chung Trump sual phawtnak ding caah caan pek an si lai.\nFriday noon ah Trump Second impeachment Attorney lei nih suimilam 16 chung Trump nih zeihman sualnak a ngei lo ti kong an chim lai\nFriday 5pm ah Trump Attorney David Schoen Sabbath a si caah ngawl a si lai. Sunday noon 2 pm ah Senate ah bia ceihnak an ngei than lai.\nDemocratic impeachment managers & Trump’s attorneys nih theipitu (witness) au khawhnak caan pek an si a cun theipitu (Witness) au an si lai\nBe the first to comment on "Thil kal ning a fiang cang. US mipi hna cu lungdai hnangam tein an um kho ti lo"


George Floyd Palek nih an thah ahcun Democrats pawl nih HERO bantuk in an hmuh – Chintanbo\nSualnak, “crimes” phun 8 tiang a tuahmi, minak pa, George Floyd Palek nih an thah ahcun Democrats pawl nih HERO bantuk in an hmuh. Asinain Capitol Hill ah palek nih an thahmi US ram caah nunnak thap in ram a dawtu, ralkap nute, Ashli Babbitt [ Kum 35 ] cu ahohmanh nih an thei in an hngal duh lo, media zong nih an chim duh lo. A thih lai te ah a chimmi cu “ka nunnak ka pekmi hi a phu ko” it’s Okay” tiah a ti. Minung kan lungput hi cu ngaihchia tuk a si. Salai Lairamthang\nAn Puai Ni Ah Mopa A Tlau Diam Ruang Ah Mopuai I A Ra Ve Mi Tlangval Pakhat He An I Um Deih Ko\nBY LIAN DANG ON JANUARY 7, 2021\nIndia ram ahhin i duhdaw bu te i ai um mi nak in nulepa nih duhpiak ruang ah ai thi um mi an tam deuh. Nulepa i lungtlin lo buin ai um mi cu thluachuah a um loh an ti i, i thitum hnu ah cun i duhdawt khawh thotho a si tiah an pawm deuh mi a si ve.\nKarnataka, Chikkamagaluru district, Tarikere khua i a um mi nungak le tlangval tuakkhat cu sunday zan i ai um ding un khuakhan nak an nei. Zarhte chun ah puai hme deuh an tuah i hman an i thla, video ti bantuk an i zeih i an ii nuam tuk hringhran. Buainak zong an nei lem loh, sunday zan i puai tuah ding cun hall ah an i tong hna.\nMipi zong tamngai nih an chuahpi hna i kutsihnak an neih hlante anungak nu nih a rak hro ruang ah a nungak nu cu a va ton. mopa ding Naveen cu a tlau diam ai. A tlau nak ruang cu a nungak Tumakuru nih a phone i a hro ruang ah a rak si. Nupi na neih a siah cun na puai nak hmun ah kara lai i mipi hmaika ah thihsi ka ding lai tiiah a nunngak nu nih a rak hro ruang ah a nungak nu cu a va tong.\nMonu ding Sindhu cu umngaihnak thei loin aum, a inn chungkhar zong an lungdong tuk ve i, mopuai i a ra mi tlangval lak ah neih a duh tu nan um maw tiah an va kawl piak.\nAn zumh lo tuk in thil a cang mi a thei dih tu le a hmutu Chandrappa nih keimah nih kaduh a ti ruang ah a rianran nak in kaphnih chungkhar cu an i chawnbia colh i, an um ter colh hna.(#Timh lo bu bak in nupi cu a nei colh ko. Nupi pasal hi cu kawl lengmang zong hi a rak hau lem loh. A can a tlin ah cun lam phunphun in tonnak lam hi a rak um ve ko.\nCozah bawmhnak $600 stimulus checks direct auto deposit in a ngah rih lomi caah bank card bantuk, debit card in nan inn ah


Iran ram nihcun missile tampi arak chiahnak thlithup missile hna khuapi cu arak pholangh - Khuaruah Har News\nConcrete indot dot nga nak tangah missile za tampi hna le fuel a khatin a thuncia mi rocket hna umnak Iran vawlei tang missile khuapi hmanthlak hna cu Iran Tansim thawngthanh nihcun arak langhter. Mah pinah hin Irag ah um Ain al-Assad cunglei ralkap sakhan le Kazarstan ah Erbil vanlawng tumnak tual hna cu missile 15 nih arak kah nain pahnih tucu ram chungah arak tla tiah Tansim thawngthanh nak nihcun arak langhter.\nIran missile sakhan hna cu ram tampi ah an um hna i tlang tang pe 1640 in a thuknak khur chung zongah chiah asinak konglam cu Islamic Revolutionary Guards Corps (IRGC) ah Brig. General Amir Ali Hajizadeh nihcun arak chim. A rak liamcia mi kum ruk lio zongah khan Islamic Revolutionary Guards Corps nihcun vawlei tang ah missile khuapi pathum tiang arak sak tiah achim pahin rocket le medium-range ballistic missile hna serchuah nak khur zong arak langhter bal cang.\nIRGC lutlai pakhat asimi Brig. General Qassim cu America nih arak thah tikah cun Iran le America karlak ahcun ihmuh thiamlo nak tampi arak chuak tikah cun middle east ram hna lakah ral arak tho sual lai maw tiah thinphan nak arak chuak. A liamcia can lioah ballistic missile hmangin kahnak arak chuah hnuah Iran ralkap lutlai hna nihcun America ralkap sakhan dihlak hna cu tsunami in kan hrawh dih lai tiah an rak ihrocer.\nMah pinah hin ramchung TV nihcun Iran ah cun milu ting 80 kan um i mah ting 80 zohchunh in American President Donald Trump lu lakhotu poh cu dollar ting 80 laksawng pek asi lai tiah arak thanh. Islamic Revolutionary Guards Corps nihcun vawlei tang ah missile khuapi pathum tiang arak sak tiah achim pahin rocket le medium-range ballistic missile hna serchuah nak khur zong arak langhter bal cang.\nPakistan ram Kasmir hmun ah cun horha arak cimh ruangah minung 57 nak tlawmlo an thi\nZukcawl khan khat lawngah ting 30 man arak ithlatu Thein Gyi Tun\nChin Mi Na Dawt Tak Tak Ah Cun Vice President Pu Henry Van Thio VOTE Rak Pe Hrimhrim\nSinum Nute A Min Tak Chim Ruang Ah Doble Bak In Tazacuai A Tawngtu Min Zar Yar


Zarh Khat Chung Ah Angelina Jolie le Brad Pitt Cu Voi Hnih Tiang Ai Tong Than – TIMES OF CHIN NEWS\nZarh Khat Chung Ah Angelina Jolie le Brad Pitt Cu Voi Hnih Tiang Ai Tong Than\nPosted By: thawngthawng February 2, 2019\nAngelina Jolie le Brad Pitt hna cu nai zarh chung i voi hnih an i ton nak a ruang cu ngakchia zohkhenh (cawm) khawh nak ding ah a si. An pahnih in mah kong ah an buai nak hi kum hnih a si cang. An pahnih tein an fale an dawt hna ning hi cu uar an um ngai ngai. Mr&Mrs Smith timi zetkaa in an rak i duh hi a si i, an zetkaa bantuk tein a leng zong ah ai um mi hna an si. A luan cia zarh ah khan voikhat an i tong cang i, January 30 ah khan Los Angeles biaceihzung ah voikhat ton nak an ngei than.\nAn pahnih in mah biaceih zung ah cun suimalam 3 chung rau in an i ton hi a si i, cu ah cun ngakchia hna kong kha an ceih. “An pahnih in rian herh dang kong zong ah an i tong bal ko, a tu tan an i ton hi a voikhat nak a si loh. An pahnih an i ton can ah hin ngakchia kong le i then nak ding kong lawng an chim ” tiah thawngzamh zung pakhat nih a langhter. Angelina Jolie le Brad Pitt hna cu fanu/fapa paruk an ngei hna.\nAn fale hna cu Maddox(17) , Pax (15),Knox (10) hna hi pa an si. Shiloh(12), Vivienne (10),Zahara (14) hna hi an fanu le hna an si. Angelina Jolie le Brad Pitt hna cu kum 7 chung hmun khat ah an um ti hnu ah 2014 ah khan thitumh nak puai an tuah. Kum hnih an um ti hnu ah phungning tein an i then hi a si. A tu tiang fale cawn khen nak ding ah biaceih zung ah an tawlrel cuahmah lio a si ko rih. An i then ko nain sipuazi tu cu hmun khat te ah an tuah ti ko tiah theih a si.


Atu Lio Kawlmi Lakah A Linsa ngaimi Buainak – Chin World News Evening\nAtu Lio Kawlmi Lakah A Linsa ngaimi Buainak\nBy Salai Lungthli Tum: Rescue Task Force timi phu buainak kong tulio Kawlmi lakah a linsa ngai. Lam zawhmi runvengtu kan si lai. Thilri cawknak phaisa kan bawm u an ti i mipi nih ting thongkhat leng an bawmh hna. Nay Chi Oo hlutmi belte kha an khirh.\nNain RTF cu mipi vengtu ding caah dirhmi si loin phaisa kawlnak ca menmen a si diam. Founder cu ralbawi fapa a si i hlutmi phaisa cu amah pumpak leiba chamnak le motor luklak cawknak ah a hman diam ko. Cu vialte cu hacker phu nih RTF page an hack hnu ah theih dih a si.\nHakha zong ah Rescue Task Force an dirh ve i ramdang ummi sin phaisa bawmh an hal ti ka theih. A thatuk. Bawmh cio ding. Nain phaisa luhnak le phaisa hmannak cazin fiangfai tein a hlutu sin an langhter ve awk a si. Hakha RTF lutlai pakhat khi ka theihmi a si, har ton lio phaisa bawmh halnak ah a cawlcang kho ngai tawn. Nain tulio a Myday zoh tikah Hakha um hotel deuh ah caan a hmang mipi phaisa si hram hlah seh.\nRelchih: Australia ummi caah! Bank khar ruang ah phaisa amount tam kuat a har ngai i bawmhnak aka halmi nan um len. Tuhi ka sin ah ting 500 a um i kuat a duhmi nan um ahcun inbox ah chawnh khawh ka si. Yangon, Hakha le Thantlang ah hlam a ngah lai. Ting 50 cung lawng a ngah ting 50 tang kuat a ngah lai lo. Thlen rate cu bank khar hlan rate he ai dang lo.\nThawngpang ṭha tuk si hih! Min Aung Hlaing cu a thin lawng a domh cang ko lai\nThawngttha! Chinram Chung CDM A Lutmi Zung Rianttuantu Zat Langhter Si Cang


Pu Ngai Sak:NLD cozah hnu ah cun’CNF he zong pehtlai nak tuah a har cang’Biaknak zong a har cang(+video) – Onlinenungak\nPu Ngai Sak:NLD cozah hnu ah cun’CNF he zong pehtlai nak tuah a har cang’Biaknak zong a har cang(+video)\nNLD cozah hnu ahcun CNF he meeting tuah zong a kan sianh lo, Sianghgakchia le Biaknak lei upa hna he zong kan miphun kong khuakhan lairel tti zong NLD cozah nih cun an kan sianh lo tiah PU NGAI SAK nih fiangngai in a chim. Thanchonak tuah lawng a zaa lo, kan nunphung covo kong hi a biapi tuk. Tthanchonak pawl hi cu naanganzii tangah a ummi an si tiah kan pa Dr.LHS zong nih a rak chim bal cang. Cu caah Chimram ahcun kawl party le bang hi cu a doh bak in kan doh awk a si tiah ka ruah.\nZiah akan pek duh loChin ram i Khrifa fa biak inn Ziah Licence an ka pek duh lo.Atucozah ni an tuah kho lo maw?\nZiah Chin ram i Phuki biak nak inn cu licence an pek dih ko tung.kawl miphun an zia cu nan theih rih lo maw?… Kan hmai lei in Development akan tuah piak i kan hnun lei in Kan ram le kan biak nak an ka ei Leng mang nan theih rih lo maw?\nNational protection law le The myanmar Budhhist women’s special marriage law an tuah cg mi hi zei dah an duh nak si na ruat bal maw Ziah Atucozah an ka Dawt ah cun Chin ram chin Khrifa caah an tuah ve lo ?\nZiah Ram dawt mi phun dawt kawl tih lo mi Pu Hong Ngai nih..the chin act ka tuah Lai ti in draf an tuah dih cg mi kha.\nAtucozah nih an peh duh lo Kawl nih Akanchuh cg mi Sagai le Magwe ram ri Kong an cei bal cg maw? Kawl le Chin ram pawng um mi pawl Khua ah Ukatha an thim tikah Kawl pawl nih an kan tei deng mang anti mi thawng tal nan theih cg maw.\nHi hnun kum hra cu kawl ram pawng khuate ah kawl nih Akan uk dih cg lai.The Chin act kan her tuk cgKawl ram Khua ah Khua va sa law Ukatha va cu law an i pek lai maw?Kawl cu Chinram avun Kai I an mah kawl kha an thim lai ..zei kan tuah paoh ah an tanh peng lai.


Mifim le Mifimlo Kan Taah Ning – Zion Tlang Media\nMifim le Mifimlo Kan Taah Ning\nJune 13, 2020 admin Chin\nLaimi zaraan nih mifim le mifim lo kan taah ning groups pahnih in vun tthen tuah usih. Group 1: Hi group pawl an sining cu: bia an chim kho, an naal pah fawn rih, lihchim an cak pah, mi an huatmi kha zeitluk an tthat zongah soisel in chim an hmang peng, an uarmi minung cu an tthat lo zongah a ttha ngaimi bantukin mifak an hmang peng, an zer fawn, i titer (hansawng – pretend) an thiam, an tluk lomi poah kha thlaak duh le thachiatnak dingin biachim an hmang. Hi group 1 pawl hi, Laimi zaraan nihcun mifim deuh ah kan chiahmi hna an si. Mifim an rak si naisai lo. Mi ttha lo tu an rak si, thinlungput a ttha lo deuhmi an si.\nGroup 2: Hi group pawl an sining cu: a herh lo ah bia an chim tuk lo, an holh a tam lo, an naal lo, thil kha a dik le a dik ning tein an chim, a dik lo le a dik lo ningin an chim ko, i titer an uar lo, an zer lo, mi an nahchuah lo, mi an hngar lo, anmah sining (life) kha an i uar, an thinlung ai nuam, an nunnak lawmhnak a um, an tthangcho deuh fawn, a ttha lei in thil an hmu thiam. Hi group 2 pawl hi, Laimi zaraan nihcun, mifim deuh lo le khuaruat deuh lo ah kan chiah hna. A rak si naisai lo. Mifim deuh an si, ruahnak kau ngei deuhmi zong an si, tinhmi (vision) ttha ngei deuhmi zong an si. Mi ttha, a thinlungput a ttha deuhmi zong an si.\nGroup 1 pawl khi, caan zeimawzat chung cu hlawhtling ngaimi zong an lo kho men, nain cu bantuk pawl cu saupi an nguh bal lo. Hi pawl an sining khi, ttha tein van zoh le va hlat hna hmanh ulaw, anmah sining, lungput ziaza lila kha, ai lungsi lomi an tam, ti asi. Hawikom chungah Group 1 bantuk an um ahcun kal taak colh bak hna. Cu pawl he i komh ahcun an zia-za lungput le nunning kha, kan rak i theih lo kar ah, kan rak i laak (copy) ve lengmang, ti asi. Psychology lei chim ahcun, minung kan pumpaak sining lungput ziazia (personality trait) hi, cikor (genetic) le umnak pawmgkom (environment), hawikom, tibantuk sin in kan rak i laak deuhmi asi, an ti.\nHawikom ah a ttha bikmi cu Group 2 bantuk pawl khi an si. Cu pawl cu, na nunnak ah fimnak le tthatnak na laak khawhmi, na thader caan ah thazaang an pe khomi, na hmailei caah thil ttha an hmuh piak khomi, a hlawhtling seh ti an duh piakmi, na nunnak ah an conglomh (celebrate) khomi pawl khi an si. Kanmah tein checking tuah cio hmanh hna usih. Zei group ahdah kan i tel (silole) kan hawikomhmi hna khi teh, zei group ahdah ai telmi an si. Group 1 or Group 2. ca tialtu: Salai Van Dawt Ceu.\nPrevious Post:USA Palek Nih Minak Pa George Floyd Thahmi cu Miphung Thleidan a si tiah Duhlonak Langternak\nNext Post:Laimi nih “racism a um loh” ti ngam ding kan si lo


Kum 10 Atling Cangmi ‘Intro Program’ – Chin Community in Norway\nKum 10 Atling Cangmi ‘Intro Program’\n2013 Intro program a dih hnuah zeidah an tuah timi a langtertu hmanthlak. [photo:imdi.no]\nNorway nih laakmi silole mah tein a rak phanmi ralzaam le an chungkhar hna sianginn kan peh khawh i, rian kan ttuan khawhnak caah hram an kan dawmhpiaktu program asimi ‘Introduksjonsprogram’ cu 2004 ah an rak thawk caah tu kum 2014 in cun kum 10 a tling ve cang. Program nih a rak i timhmi cu a kaimi 100 chungah 70% hi program an dih in rian silole sianginn peh kho viar hna seh ti asi. Hi kum 10 chung dirhmun an zohhlat tikah kum khat hnu kumkhat tthancho lei kan penh tiah an hmuh.\n2004 hlanah cun, Norway nih a laak hnami ralzaam Norway an phanh tikah umnak inn, ei le din caah phaisa tiin bawmhnak sawh men in a rak peek hna. Holh kha an cawng ve nain, rian pakhat bantukin rak cawn ter asi lo, huam lomi nih an cawng lo, nain phaisa bawmhnak an hmu tthiamtthiam. Norway ‘phung’ asimi ram chung ahopaoh eidin le umnak ngeih lo in kan um lai lo tiah timhtuahnak he an rak sermi sosial security nih a huap chih ve tik hna ah cutluk tthanchonak um loin caan saupi chung ram chungah khua kan rak sa tawn hna.\nIntroduction program cu kum 18- 55 karlak hna caah sermi program asi nain, dirhmun sining nih a peek ahcun kum 55 cung zong nih an hmuh khawh ve. Intro program nih Norway phanmi paohpaoh an holh le ca lawng siloin rian cawnnak caah rian hmun le hma an kan sersiam piak i cu a hrambunh piakmi in hmailei cacawnnak, rian hmuhnak caah an hun kan bawmh hnuah, ramdang mi hna cungah tampi tthanchonak a um ko tihi an hmuh chuak cang. SSB hlathlainak nih a langhtermi cu, ram dang in a rami hna nih hi Program an dih hnuah rian a ttuanmi le sianginn a peh tthanmi an karh chin lengmang ti an hmuh.\nNihin ah program a kaimi milu 13, 000 an si ti asi i, 2011 i program ai limmi 100 lakah 63% hi rian silole sianginn an peh kho ti asi. Cucu 2010 he tahchun tikah 2% a kai tiah report nih a ttial.\n2007 – 2011 tiang Introdution Program result report hika ah rel khawh asi.\nPrevious Previous post: Norway Ah Ngaihthiamnak Kong Ka Chim Lai a Timi Desmond Tutu\nNext Next post: Angelina Nih Norway Talent Zuamnak Ah Pakhatnak a Hmuh


NLD Party Chungtel 900 Leng Tlaih An Tong - News and Media\nNLD Party Chungtel 900 Leng Tlaih An Tong\nMay 11, 2022 admin MYANMAR 0\nSAC ralkap nih nawlngeihnak a laak hnu in NLD Party chairman Daw Aung San Su Gyi telh in party chungtel 917 tlaih an tong. Cu chung in party chungtel 209 hna cu an umnak inn le an ngeihchiah laakpiak an si, tiah NLD party Central Working Committee nih nihin May 10 ah a thanh.\nTlaihkhih a tong mi NLD party chungtel minung 917 chung in 216 cu luatter an si cang nain, Daw Aung San Suu Gyi, U Win Myint, Dr.Zaw Myint Maung telh in 701 cu hren an si rih. Tlaihkhih an ton chung ah, hrem an ton ruangah le an ngandamnak lei ṭhaṭhi in zohkhenh an si lo ruangah party chungtel in nunnak liam mi 18 an um, tiah an langhter chih.\nNLD party headquarters telh in ramṭhen le ramkulh um NLD zung 104 an hrawh, tiah NLD party Central Working Committee nih cun an langhter. SAC ralkap kut in Myanmar ramchung huap in nunnak a liam mi hi minung 2269 an si cang, cu chung in minung 38 cu NLD party chungtel an si, tiah an langhter chih. Credit – TCP\nNCA Minthutnak Ah Aa Tel Rih Lo\nInn khanghpiak A Tong Mi Hna


New York I Clay Ah A Ummi Crystal Bassette Cu Jesuh Nih A Nun A Thlen – Chin World News\nNew York I Clay Ah A Ummi Crystal Bassette Cu Jesuh Nih A Nun A Thlen\nPosted By: thawng November 18, 2018\nNew York i Clay ah a ummi Crystal Bassette hi hlawhlan le a piaka zeih in a paw aa cawmmi a si i, kum khat ah £250,000 hrawng a hmumi a si. Kum hra cu a riantuannak ah a piaka film lawng te aa zeih.\nAsinain Jesuh Khrih nih a khamh hnuah a chimmi cu ‘kha ni phungchimtu pa nih a chimmi cu keimah lawng te hlah maw a kan chimh tiin ka ruah’ a ti. A hlanah hin model rian, laam le a dangdang rian a tuanmi a rak si. Asinain ruah lo piin a piaka a zeihmi minung he aa tong i a piaka film zeihnak kong a ceih pi.Naa zeih ahcun thla khat ah £25,000 na hmuh lai a rak ti. Vanthat ngai pei a si hi tiah tangka ruah ah a rak cohlan. Voikhat tonnak an ngeih hnuah a voikhatnak film aa zeih. Hrinthannak a co hnuah a chimmi cu ‘kaa zeih khawh in takkholhnak khaan ah ka kal i, suimilam pahnih chung deng ka tap.\nMah kaa zeih hnu cun ka ngol i thla khat chung ka kal duh ti lo. Asinain a hnuah ka kal than i, a piaka zeih harnak ka tei khawhnak ding ah fah theih lonak si hna ka tawng, zu hna ka ding, cuticun har ngaiin ka tuar. Duhsah tein ka tei deuh chin lengmang ve i, ka fapa sianginn ah ka thlah khawh cun ni fatin in ka kal cang.\nKa nunnak hi tangka, zu, sex, sport le nuamhnak lawng tein a khat i vawleicung thilri in ka nunnak hi aa phum dih cikcek. Kan lungthin le ruahnak hi a buai zungzal. Bible ka rel tawn i, Jezebel thlarau chia nih a kan helhhum lengmangmi ah kaa lawhter. Ka riantuanmi le kan sining kong ka ruat bal lo.\nNun sawhsawh le nuamh sawhsawh in kan nunnak caan kan hmang lengmang. Ni khat a ra i ni dang a ra lengmang a ti.Duhsah in a nunnak ah harnak a vun tlung thluahmah hna. Motor eksidant a tong; a Khrihfabu leiin pehtlaihnak a vun ngei i, duhsak tein bawmhtu a vun tong i a hnuah cun Pastor David he an i tong.\nBiakinn aa pumh lio kong a chimmi cu ‘phungchimtu nih Pathian bia a chim i, Pathian nih hlah maw a ka chimh ti tluk in ka theih. Ka sining le ka herhmi vialte a chim dih i, mah hnu cun Pathian leiah kar ka hlaang chin lengmang cang a ti. Asinain a riann a kal tak kho colh lo. Film zeih ding in hnatlaknak kan tuahmi tlinter lo awk a tha lomi a um.\nMah hnuah cun pahnih kaa zeih rih hna i, fihnung an si tiah a chim. Caan a vun liam deuh cun Pastor David he an i pehtlaihnak a tha chin lengmang i, December 2014 ah thitumnak an rak tuah. Cuticun an pahnih in Pathian rian an tuan veve. New York i Fulton ah Khrihfabu “New Beginings Christian Life Church’ an dirh.\nKeimah bantukin nunnak a tongmi bawmhchaantu si khawh kaa zuam lai a ti. Crystal nih a chimmi cu ‘a luan cia ka tuanbia ka zoh than ah hin kaa ngaichih ka ti kho lo. Nihin ka sining a ka sertu cu a luan cia ka tuanbia a si.\nPathian ah hin ka nunnak ka pek cang. Kaa thleng cikcek cang. A hlan ka nunnak a zoh a rak chia tuk i, atu cun Pathian caah ka nunnak ka hman cang lai’ a ti. College ah Pathhian bia a cawng than i, atu cu a pasal David he Pathian rian an tuan cang.


Ralkap Nih UN Palai Caah An Thim Mi U Tin Muang Hlaing Nih A Pawm lo.. – Chintanbo\nRalkap nih UN Ambassador caah an thimmi Tin Maung Naing nih a rian a chuah tak.Ralkap cu an mualpho chin lengmang ko. Min Aung Hlaing cu a lungmit cang lai.Min Aung Hlaing Cu a lam a pik chin thluahmah ko cang.\nUN Ambassador caah Ralkap nih ani bochan ngai in an thimmi Tin Maung Naing nih ka ttuan kho lai loh tiah an bia a al hna.Hi ti siah cun ralkap nih UN ah palai an ngei tilo tinak si ko cang.\nU Tin Maung Naing hi Mipi kan lei ah rian a ttuan lio mi Kyaw Moe Htun aiawh tu ding ah Ralkap nih an fialmi a si.sihmanhsehlaw cu an fial mi rian cu ka ttuan kho lai lo tiah Gen- Min Aung Hlaing sin ah a chim cang tiah theih asi.\nRam caah fel tein kum 30 rian ka ttuan cang. Ka rian hi ka dawttuk mi a si ko nain tulio thilsining ruang ah ka rian ka chuahtak tiah a chim.Kawl ralkap ( Ralhrang hna Bu) cu an lo ko cang. nikhat hnu nikhat in an tlau thluahmah ko cang. Cu caah Ralkap cu UN Ambassador hmanh an ngei kho ti lo tinak si ko cang.


Thil Khuaruahhar Taktak Mi Thil An Hmuh Cang - Chin Eleven News\nThil Khuaruahhar Taktak Mi Thil An Hmuh Cang\nDecember 19, 2021 admin@chin11news.com World 0\nMars chungum Tlang Karlak Tidil Nganpi chungah Ti Tor le Cheng an Hmuh\n(CNN nih atial ning tein lehmi asi)\nMars nih hin tlang karlak Tidil Nganpi ai ngeih i, cu kuar nganpi ah cun ti (water) tor le cheng a um lai, tiah scientists pawl nih an chim. Hi thil an hmuhchuahmi hi vawleisen (Mars) a heltu seh hmangin a si, tiah European Space Agency nih an chim.\nExoMars Trance Gas Orbiter seh hi ESA le Roscosmos nih 2016 tein khan an kuatmi a si i, a tu bantukin Mars chungum Valles Marineris ah ti (water) a um kha a va hmuh. Hi tidil hi the Grand Canyon nakin a let 10 in a sau, a let 5 in a thuk, a let 20 in a kau deuh, ti a si.\nCu ti (water) cu tlang kehram ah ai dil i, Mars a heltu seh ah ai bunhmi FREND nih hman a thlak. Hi hmanthlaknak seh nih hin Martian vawlei in pee 3.28 hrawngah a ummi hydrogen hi thatein a hman a thlak khawh.\nMars chungah a ummi tii a tamdeuh hi cu a kihnak lei sangah an um deuh ngawt i, tikhal ah an i cang dih ngawt. Valles Marineris hi Mars i chaklei kap ah a um i, cu ka hmun cu tii khal kho ding lakin a kik lem lo.\nTutan tii an hmuhmi hi May 2018 in Feb. 2021 karlak cung caan lakin an bihzoh mi a si. Cuhlan ah cun, Mars vawlei a cunglei lawngah khin tii a um le um lo an kawl tawn. Cu tikah Mars i leidip tang ah khin tii tlawm te an hmuh pah tawn.\nTrace Gas Orbiter hmangin, Mars chung vawleidip in Meter pakhat hrawng thuk tiang khi kan zoh khawh cang. Cucaah, Mars vawlei tangah zeidah a um, ti hi kan hmuh khawh cang. Cuhlan kan hmanmi seh nih a hmuh khawh bal lo mi, tii tor le chengin a umnak hmunhma cu kan vun hmuh khawh cang, tiah FREND ah investigator a si mi Igor Mitrofanov nih a chim.\nFREND nih cun Malles Marineris kuar chung i hydrogen tor le cheng a um kha a langhter fawn. Cu kan hmuhmi hydrogen pawl cu tii (water molecules) neh le nang tete si dawh an si i, cuka hmun a cunglei velchum i 40% hi cu tii si dih sehlaw a dawhdang ko.\nHi tidil hi Netherlands ram kauh hrawng a si. A tluangpi in a ummi kuar nganpi lakah ai telmi Candor Chaos tiang a vai peh.\nMars vawlei ah a ummi hydrogen pawl kawlhawl dingin FREND rian a tuan cuahmah.\n“Mars a lenglei vawlei ah a hung pawtmi neutorns zoh chom lawngin cun Mars chungah tii zeltuk tam dah a um, timi hi kan chim fiang kho lai lo,” tiah Space Research Institute of The Russian Academy of Sciences i senior scientist Alexey Malakhov nih a chim.\nNeutrons pawl an i sernak a ruangah cu, ‘galactic cosmic rays’ tiah theihmi a thawngtukmi vawlei dip tete nih Mars hi a rak den bal caah a si. Valles Marineris a laifang le bang hi cu tii in khat sehlaw a dawh. A rocarmi vawlei nih hin a hnawngmi vawlei nakin neutrons tam a chuah deuh.\nValles Marineris hi kan Vawlei i a hnawngbikmi hmun hei ko khin ai lo. Hika hmun hi a tu le tu a khuati kit a phanh caah, vawleiro tangah hin tilkhal i a zungzal in a um tawn.\nTutan seh thilri kan hmanmi nih hin cuhlan kan hmuh khawh ballo mi ai thupmi tii pawl a kan hmuhter khawh. Hi tii hi tikhal maw a si lai, asiloah vawlei chungah ai erhmi tii dah a si lai, theih lo a si. Scientists pawl zumhning ah cun, tikhal a si in an zumh, zeicahtiah hika hmunah a ummi thil (minerals) nih hin tii an i zawi cio, ti a si.\nThlenglei zawn ah khin cun khuati a linsa deuh ngai. Cucaah, cuka hmun ah cun tii hi an sining tein (khal lo in) an um theu lai, tiah scientists pawl nih an zumh.\nTutan kan hmuhtonmi hi khuaruahhar thil a si. Asinain, kan tawlrel cuahmahmi tii hi zeitindah ai sem ning a si, timi hi thatein kan hlathlat a hau ko rih, tiah Hakan Svedhem nih a chim.\nTutan kan hmuntonmi nih hin Mars vawlei tang tiangin kan TGO seh nih hman a thlak khawh cang, ti a fianter. Thuuktuk tiang cu hman a thla kho lo nain, hmunkaupi tiang huap in cun a thlak khawh.\nHmailei i Mars i mission kan tuah tikah zalong le hnangam deuh tein kan tuah khawh cang lai. Hmailei kum tampi tikah khin cun, minung tiang zong in vung kal khawhnak lam a umter ding thil a si. A hmun ah tii a um ca ko ah hin Mars tlawn hi a si khawhnak ding a lam cu a si.\nMars chung i tor le cheng a rak umbal mi tii vialte cungah zeidah a cang, timi theih khawhnak dingah cun nihin kan hmuhmi tii hi zeitindah ai seem i, khuazeika set ah dah a um, ti theih hi a biapi hringhran. Cun tutan thil kan hmuhchuahmi nih hin Mars hi minung khuasak khawhnak hmunhma, tisik anhnanh tiangin a um balnak hmun a si bal le si bal lo, ti hlathlai khawhnak lam tiang zong a kan bomhchanh khawh lai, tiah Colin Wilson, ESA’s ExoMars Trace Gas\nOrbiter project scientist, nih a chim.\n2021 ah khin European Rosalind Franklin le Russian Kazachok nih an rover (seh) an thlah te lai i, 2023 ah khin Mars a phan te lai, tiah an zumh. Cu seh nih cun Mars ah a nungmi an rak um bal le um bal lo, theih khawhnak dingah organic thilri tete a vung kawlhawl te lai. Cu seh nih cun cuhlan i tii a rak chuahtertu, tlak in a khatmi lungtum pawl an ummank Oxia Planum hmunhma hi a vung hlathlai fawn lai.By.. Chaelsea Bawi\nSAC Ralhrang An Ruak Hmanh An I Char Ngam Tilo\nKawl Ralkap Mi Tuahto Hi Celh Ding A Si Lo E


FIANG NGAI IN SALAI CEU BIK THAWNG NIH PU TUM SANG LEHNAK ATUAH – The Chinlung Post\nFIANG NGAI IN SALAI CEU BIK THAWNG NIH PU TUM SANG LEHNAK ATUAH\nAugust 24, 2020 admin Local News 0\nSalai Ceu Bik Thawng Nih Pu Tum Sang lehnak atuahmi:Ka pa Tial Awi Pa (Pu Tum Sang)… na ca ka rel le ka lung tha ruam lo. Acheukhat na tialmi hicu ka lung an fiang lo. Kei cu pumpak in i soisel le idohkalh hi ka uar lem lo. Party le buu riantuannak ah kan ruahnak cu ai dang bak. Asinain cu ruangah pumpak dohkalh (personal attack and character assassination) ituah hi a tha lo ka ti. Ramdang ah an tuah hmanh ah Chin mitlawmte, ramkhel a notuk rihmi, dothlennak a dih rih lomi ah hi politics hi lut hlah sehlaw ka duh.\nKan ruahnak aa dang nain nan pumpak in kan hua hna lo i ka thin zong hang lo i kan doh hna lo. Pahnihnak ah; “miphun sinak in na ka phuah” timi hna hi cu miphun sinak cu Pathian nih serchihmi a si i iphuah khawh si lo. Nanmah tunih keimah pumpak kha “Thantlang peng miphun party in thihtiang” ti phun in nan ka chuah rua. Khakha cu poi ka ti lem lo kei cu.\nCun nangmah le Kawi Aung Pa (Pu LMC) party dinhternak hi kei zeihmanh kai thlak lo ka ti cang khah. Central in Commission an thlah (vice chairman pa 2) i cu an finding report in CEC bikhiahnak si i kaa khat zong kai thlak lo ka ti cang khah. Cucu “zapi sinah thanh uh” na ti caah CEC nih zeitindek an ruah hnga… “zeiruangah dah dinhter nan si” timi kha catluan in an thanh khawh ko.\nCommission nih fact finding an tuahmi cahmai 5 hrawng a si. Nanmah ca zongah, aho ca zongah a tha lem lo, a herh lem lo tiah ka ruah i CEC zong nih an ruah rua ka ti. Lih le lih-lo tucu kan Pathian le upadi um ko le mahlemah ipuh len hicu aphi tiah ka ruat lem lo. “Lih/lo fiang bak ko seh” nan ti tu ahcun nanmah nawl– a ngah ko. Azeisi khom ah, ram le miphun caah kanmah le kan umnak cio in tuanti ko hna usih.\nNang le kei hna cu zeihmanh ai cuhkalhmi zong kan si lo i kan buai len awk khi ka hngal bak lo. Kan dohkalh awk le kan buai awk zeihmanh a um lo caah na cungah zeihmanh ka tuah kai thei lo i tuah awk zong a um lo le cucaah ka thinhan ding zong zeihmanh khi a um lo. Azei ah dek hitluk in na thinhan ) Azeisi hmanh ah, lei le dang hmanh ai khawng theo ti pei si cu. Lungsau tein aw. Nannih hna cu mi dingfel, zukhmawn le zeidang zongah a thianghlimmi le biaknak lei zong siseh, kumkhua zongin upa le upatmi nan si caah nanmah lila lungsau izuam hram uh.\nTum Sang nih Salai Ceu Bik Thawng Sin ah cakuat attialmi: Kai sum kho ti lo Salai Ceu Bik Thawng nih a uar tuk mi online ca kuat. To, CNLD CEC (Bahu)general Secretary Salai Ceu Bik Thawng a tu lio zeibantuk Party Sizungzi dah na tuan lio?Keimah cu a luan cia mi caan ah ph in na rak pehtlaih lengmang mi Pu Tum Sang (Tial Awi Pa)ka si. 2019 December thla i kan rak i ceih lengmang mi 2020 thimnak ah Thantlang peng Pyine No( 1 ) Candidate caah Pu Lal Mawng Cung cu Thantlang peng CLND EC nih hmunhma pek a si cangnak kong ka rak in chimh i nangmah zong nih cu ti a si ah cun zeihmanh ka chim ti lailo tiah na rak ka ti.\nA mah Pu LMC zong tha tein ka chimh cang na rak ti kha mu. Nihin ni ah cun Pyine No (1) Candidate kha nangmah nih na co khawh lo caah Thantlang peng le Hakha peng ah a tu bantuk in Chin Party pahnih in ai cheunak hi nangmah ruang ah a si tiah na co hlang kho maw?Kei cu a poi tuk ka ti nang teh a poi na ti ve maw?\nCun 2016-2017 by election lio ah Pi Za Tlem cu CBT nih a kian duh lo tiah na rak ka ti ter mi lih na ka puh mi kha na thei ti maw?\nPi Za Tlem kian tu ding maw ka si tiah awlokchong in na rak ka tuah mi kha ka philh kho lo.Nihin ni tu ah cun nangmah tu nih TT peng chung ah CNLD Party pawl kha na chawh ter hna i Pu LMC nih CBT a kianh duh lo ruang ah buaibainak a chuak CBT nih Candidate a sawknak ca kha Pu LMC le Pu Tum Sang nih Party EC chung ah an luh ter duh lo ruang ah phung an buar tiin CNLD Party chung in kan dawi hna nak a si tiah na chim ter hna.\nNa sawknak ca kha Party EC chung ah kan luh pi caah pei Amyotha Hluttaw Candidate ah kan luh piak ko tiah zaangfahnawlnak ca zong voihnih tiang kan in pek kha na cohlan duh lo ruang ah pei Party chung in na kan dawi ko cu. CNLD CEC(Bahu) chairman cu anmah duhnak meekuang hmun i thim khawh siseh nan ti mi CNLD phung cu theihdih a si ko caah Pu NTK le Pu Ngai Sak nih an duhnak meekuang hmun an i thim bantuk in secretary Pu CBT nih a duhnak meekuang hmun ai thim khawh ve ti mi CNLD phunglam ah a um maw?\nZei ruang ah dah ka sawk bak ti lailo tiah na ti ko mi Pyine No(1)Candidate cu voihnih tiang na sawk than i hi bantuk in Party i thencheunak tiang a chuah mi hi Pyine No(1) Candidate na co khawh lo ruang ah a si tiah na ruat maw?TT CNLD EC Committee kan hrawk lo nan ti tung ah zei ruang ah dah TT CNLD Committee a thar cu cung lei min bunh cia in nan va ser ne?\nThantlang CNLD a țhing nih cunglei ah Candidate min pek mi hna 1. Salai Van Bawi Lian 2. Dr. Van Hmun Lian 3. Saya Rung Kaw. Nan cohlang duh lo mi hna kha zei ti an um ruang ah dah cohlang than an si nak kong mipi sin ah fiannak nan tuah kho hnga maw? Cu pin ah Pyine No(1) Candidate caah CCPT direct in nan van khanh mi hi CNLD phunglam chung in maw si? Fianternak van tuah uh law tha hnga nan van fianter duh lo le CNLD Bahu nih kan ti mi cu kan ti mi si ko i phunglut a si kan duh lo mi poh cu phungbuar a si ti tel nan van chim kho hnga maw?\nSalai Ceu Bik Thawng a tu lio ah cun na lar lio pi mipi nih an in uar lio pi a si caah lih zong a tha na ti mi poh cu an zumh lio caan a si i lunglawm in na kut beng peng ko.Asinain kei ka hmuhning ah cun Politic na kal pi ning hi tih a nung tuk tiah ka ruah kei nih cun miphun dawt le ramdawt in kan hmu kho lo a tu zong ah nangmah nih na chuah ter cuahmah lio mi cu Chin miphun chung in bochan mi pa can nu can a si mi hna upat mi upa pawl kha zei rel loin,\nMino mino tiin politic na kal pi ruang ah kan lai mi miphun mino hna nih Chin miphun le Chin ram dawtnak tel hleng loin nangmah Idea kha i lak zau in an cawlcangh pi ruang ah buainak phunphun na chuah ter cang hmailei zong ah Chin Miphun nih kan ton te ding mi Chin Mino hna le upa karlak ah buainak ngan pi a chuak lengmang te lai.Cu buainak i a hram pi cu Salai CBT a si ti kha na covo ding a si ti khi philh hlah.\nKeimah zong bochan tlak cu ka si lo nain zahnaktlang le lungler khua cun upa pakhat ka si pin ah miphun caah ai pumpe ve mi pakhat ka si nain na power na thawn lio tuk he kai ton sual caah Chin Miphun sinak member tiang in na ka dawi khawh a poi lo,nangmah tu dam i zuam miphun le ram caah i zuam chin lengmang lih le hrawkhrol le ngian in politic kal pi tu cu a tha lem lo tiah ka ruah. Zei ti awk tha. Credit: Tial Awi Pa\nKAI SUM KHO TILO SALAI CEU BIK THAWNG SIN CAKUAT BY TUM SANG


Ram a dawh:Taktak lo mi kan herh lo tibak sicang hi’Laitlang cu a linsa cang ko. – Lai Lungrawn Post\nRam a dawh:Taktak lo mi kan herh lo tibak sicang hi’Laitlang cu a linsa cang ko.\nMarch 7, 2021 March 7, 2021 admin Theihtlei\nRalhrnag ralkap nih uknak an lak hnu in kawlram pi mino hna nih hriamnam hmang loin, ralthatnak, lungrualnak, dawtnak le ramdawtnak thinlung he bak ralkap kan doh. Acheu an tlau, a cheu tlaih an tong, a cheu hliam an tuar, a cheu an nunnak adih.Ramkheel ah kan pale biatak tein a aukhuang tawnmi hna zong an hmurka theih a si ti lo. Dr. Lian Hmung Sakhong le Salai Bawi Lian Mang dah tilo ramkheel upa vialte an aw ann theih an si ti lo.2020 thimnak ah MP a tling mi hna.\nMP thutden cu politics he aa pehtlai mi thutden a si. Cu bantuk thutden cu a raltha i ram a daw mi hna ramkheel upa hna nih an co ding mi thutden a si. Thih ri le nunri, harnak he aa naih tuk mi thutden a si.\nMP kan i cuh mi cu mipi caah harnak ton kha i thim a si. Nihin ah MP aa cuh lomi hna nunnak tu ram le miphun caah an dih. kan chim duh mi cu ziah khoika nan zam zong ah nan umnak hmun tel in online in mipi sin biacah le thapeknak ca zong nan tial bal ve lo. Atak tak le ngaingai kan ti ahcun MP na tlin cang hnu ahcun sa le ral lak zong ah mipi he naih niam tein na um ve a herh. Mipi zong nih kan si khawh chung in kan in humhak ko hna. Ramleeng um kan miphun hawi hna nih an caan dih le an ngeihchiah chawva dih in an umnak cio in ralkap an rak doh, Ramchung mi nih thih ri le nunri ah ralkap hmaitonh in kan doh. Cu lio ah nang cu na himnak kong ah mipi sin in na tlau. na awka theih a si ti lo. Ralkap dohnak ah na mipum hrimhrim in na tel a herh kan ti lo, Online tal in thapek nak le ralkap dohnak ca tlang tawi tial hmanh caan na pek khawh lo mi cu mipi hi sio rawl ah na kan tarh tluk a si.\nMipi na kan aiawh bantuk in ralkap nih an in tlaih sual hmanh ah a phu ko daw kaw, ram ca harton le MP thutden a man tuak tik ah a phu ve ko daw kaw? Kei cu vote kan pek lio ah khan mipi kan harnak zong tuar chih ding in ka rak in vote mi na si. MP cu aiawhtu a si, Mipi harnak vialte aiawhtu, mipi caah lawmhnak zong aiawhtu, thih nunnak zong ah aiawh tu na si.\nMiphun le ram caah ramkheel upa timi hna nan hmurka theih a si ti lo. CDM cawlcanghnak hi kanmah tein tha kan i pe, harnak kan i hrawm, kan i fimtawl lio ah ralkap dohnak bia cu chim hlah, ralkap a doh mi hna mipi thapek nak le forhfialnak cabia kan thei ti lo. Adik mi Federal uknak politics cu thih ri le nunri ah a um. Phundang in kan chim ahcun Nihin kan duh mi Federal uknak hi a man faktuk mi a si caah thisen le nunnak in cawk a herh mi a si. Cu bantuk uknak cu nihin nan sining cun zeitin dah nan i ruah chih ngam. Thim lai lawng ah politics tuah mi cu kan ram nih kan herh hna lo. sa le ral lak ah mipi lei ah hmai asa ngam mi minung hi kan ram nih aherh mi a si.\nZei ruang ah dah ralkap uknak kan phak, a ho ruang ahdah a si ti bantuk ah na buai awk a si lo. kan ton cang mi buainak remh chun tu hi mi vialte kan rian a si. Nihin kan ram buainak ah biatak tein mipi he hmun khat ah a dir i thazaang peknak a chim rel mi zong a ho a si kan hngalh hna bantuk in a ho dah aa thup mi an si ti zong kan in hngalh ko hna.\nA cunglei kan pa le hna rak i ruat uh, nan fa le kut in rul tlaih nan i timh mi hi nan palh lo nain a tlaih ning na kan chimh i thazaang tal cu na kan pek ve awk a si. Mipi aiawh tu ramkheel upa na si ahcun na thuh nak in rak lang cang.Ro Lian Thang\nChin palik:Inn hlei 18 nih Hakha an zamtak’CDM ah an lut dih cang thawngpang tha cang.\nPhungki pa nih:Aung Hlain nih maw’Teinak a hmuh lai mipi nih timi a phuan dih cang hi.


CNF/CNA Camp Lak Dingin In Maw SAC Ralhrang Hi An Van Thlah Nolh Hna - Chin Eleven News\nCNF/CNA Camp Lak Dingin In Maw SAC Ralhrang Hi An Van Thlah Nolh Hna\nSeptember 4, 2021 admin@chin11news.com Chin 0\nCNA Camp tuk dingin ralhrang hi an ra a si lai tiah zumh bik a si, a ruang cu Naypyidaw in voihnih kheng te CNA camp pi hi lak an timh cang tiah theih a si. Order an pek hna ni in nihin tiang an tlam a tling kho lo. SAC ralhrang Zungchoh Naypyidaw in CNA Camp cu lak dingin timhtuahnak an ngei tiah theih a si.\nZumh ning a si ko ahcun a tulio Hakha in Thantlang ah a ra mi ralkap pawl hi CNA camp fuh dingin a ra mi an si lai tiah zumh dih a si ko cang. A ruang cu cunglei in CNA camp lak ding bak hi an target a si caah zumh lo awk a tha lo.


Malaysia COVID-19 Dohnak Hruaitu Sibawipa cu "Hruaitu Ṭha Brand Laksawng 2020" an Pek | THE CHIN EXPRESS\nMalaysia COVID-19 Dohnak Hruaitu Sibawipa cu “Hruaitu Ṭha Brand Laksawng 2020” an Pek\nMalaysia COVID-19 dohnak hruaitu a simi Ngandamnak Vuanci Zung i health director-general Dr. Noor Hisham Abdullah cu The World Brands Foundation (TWBF) nih Hruaitu Ṭha Brand Laksawng 2020 (Outstanding Brand Leadership Award 2020) a pek.\nNgandamnak Vuanci Zung zong, Malaysia ram ah COVID-19 karh ti lo dingin na kham khawh tiin “Upatnak le Lunglawmhnak Roca (Certificate of Recognition and Appreciation)” a pek ve.\nDr. Noor Hisham Abdullah nih, “rethei taktak in rian a ṭuanmi hmaisuang COVID-19 dotu vialte aiawh in, TWBF cungah lunglawmhnak bia chim ka duh. Ngandamnak Vuanci Zung kan i zuamnak na kan theihpiak caah kan thinlung dihlak in kan i lawm,” tiah laksawng a lak lio ah a chim.\n“Laksawng 2 na kan pekmi nih hin, mipi le ram damnak caah a thiamnak le thazaang dihlak chuah in aa zuammi Ngandamnak Vuanci Zung i rianṭuantu pumpak pakhat cio an teirialnak, an i pekchanhnak le retheihnak a langhter,” tiah a chim.\nLaksawng cu tuni ah Putrujaya um BrandLaureate chairman Tan Sri Rainer Althoff nih a office ah Dr Noor Hisham sinah a pek.\nDr Noor Hisham nih, “Malaysia nih kan ton bal lomi pulrai chiahru taktak kan ton ko nain kan dihlak kan i bawm dih hna i kan tei ko,” tiah a chim.\n“Mipi damnak caah cozah zung vialte le zatlang bu bialte hi tluk lungrual in rian kan ṭuanṭi dih cu atu lawng hi si. Hlan ah hmuh awk a um bal lo.”\n“Phun dangin kan chim ahcun Malaysia nih kan thazaang dihlak in COVID-19 kan doh, zei zung paoh ngandamnak zung bantukin rian an ṭuan dih caah kan tei hi si. Atu cun vawleipi caah zohchun le i cawn awktlak kan si,” ati.\n“Hi tluk harnak ton lio caan ah mipi zong nih lungsau taktak in cozah le hmaisuang dotu vialte na kan bawmh caah kan i lawm tuk hringhran.”\n“Hi mit hmuh khawh lo ral hi kan dawtmi kan ram nih tei thai dingin i zuam rih hna usih.”\n“Kita jaga kita, kan chungkhar kan kilven hna lai, kan sang le khua kan kilven lai, cun kan ram kan kilven lai,” ati.


P.Thawng Bawi Cu “Kan Ngai Tuk Cang” Tiah Thang Tak Tak In A Au Len (Video He) – Salai Kawi Ruat\nKan Lai hlasakthiam kan uar ngaingai mi P.Thawng Bawi nih a hlan i a sak sak mi “Kan Ngai Tuk Cang” timi hla a rak sak mi cu a mah page ah a van share tthan i lung a len ter kho taktak, a thiam taktak fawn. A video zong a hlan deuh i an zeih mi a si cang caah a fiang tuk lo. A sak lai ah lung leng ngaingai in “Kan Ngai Tuk Cang” tiah a au len. A video cu a tanglei bik ah a um lai. A video na zoh hlan ah Dr.Par nih na nupi he nupa sinak nan hman tik ah nan nu vei lo kha thisen a chuak theng ding simaw ? timi a chim nak video thar hi van zoh ta rih. P.Thawng Bawi hlasaknak video cu a tanglei bik ah a um lai.\nA tanglei bik i video ka van thlah mi hi Dr.Par nih Vergin mi he nupa sinak nan hman tik ah thisen a chuak theng ding simaw timi a chimnak video asi.